2

Informatīvais  ziņojums par universālā pasta pakalpojuma nodrošināšanu


Satura rādītājs

Lietotie saīsinājumi	2
Ievads. Informatīvā ziņojuma izstrādes pamatojums	3
1. Esošais regulējums UPP nodrošināšanai	4
2. Risinājumu meklēšana ietekmes uz valsts budžeta mazināšanai	9
2.1. UPP tīro izmaksu kompensācijas apmēra samazināšana	10
2.2. Iespējas mainīt nosacījumus attiecībā uz abonēto preses izdevumu piegādes pakalpojumiem	11
2.3. Kvalitātes prasību pārskatīšana	13   
2.4. Atbrīvojums no pievienotās vērtības nodokļa piemērošanas	15
3. Esošās situācijas raksturojums un iespējami risinājumi	16
3.1. Pasta sūtījumu piegādes veidi	16
3.2. Pasta sūtījumu piegādes kvalitātes izpilde	19
3.2.2. Pasta pakalpojumu sniegšanas vietu nodrošināšana	22
3.2.2.1. Pasta pakalpojumu sniegšanas vietas	22
3.2.2.2. Vēstuļu kastītes	24
3.2.4. Abonēto preses izdevumu piegāde	26
3.2.5.  UPP saistībās noteikto prasību nemainīgums	28
4. Secinājumi un priekšlikumi turpmākai rīcībai	29
4.1. Secinājumi	29
4.2. Priekšlikumi turpmāko pasākumu īstenošanai	30




[bookmark: _Toc525736642][bookmark: _Toc216781972]Lietotie saīsinājumi 

	Saīsinājums
	Skaidrojums

	ERGP
	Eiropas regulatoru grupa pasta pakalpojumu jomā
(izveidota ar Eiropas Komisijas 2010. gada 10. augusta lēmumu)

	EK
	Eiropas Komisija

	ES
	Eiropas Savienība

	Latvija
	Latvijas Republika

	Latvijas Pasts
	Valsts akciju sabiedrība “Latvijas Pasts”

	Noteikumi Nr. 463
	Ministru kabineta 2022. gada 14. jūlija noteikumi Nr. 463 “Abonēto preses izdevumu piegādes pakalpojumu apmaksas kārtība”

	Noteikumi Nr.61
	Ministru kabineta 2022. gada 25. janvāra noteikumi Nr. 61 “Noteikumi par universālā pasta pakalpojuma saistību izpildes tīro izmaksu kompensēšanu” 

	Pasta direktīva
	Eiropas Parlamenta un Padomes 1997. gada 15. decembra Direktīva 97/67/EK par kopējiem noteikumiem Kopienas pasta pakalpojumu iekšējā tirgus attīstībai un pakalpojumu kvalitātes uzlabošanai[footnoteRef:2], (kas grozīta ar Eiropas Parlamenta un Padomes 2002. gada 10. jūnija Direktīvu 2002/39/EK, ar ko Direktīvu 97/67/EK groza attiecībā uz Kopienas pasta pakalpojumu turpmāko atvēršanu konkurencei[footnoteRef:3] un ar Eiropas Parlamenta un Padomes 2008. gada 20. februāra Direktīvu 2008/6/EK[footnoteRef:4], ar ko Direktīvu 97/67/EK groza attiecībā uz Kopienas pasta pakalpojumu iekšējā tirgus pilnīgu izveidi) [2:  https://eur-lex.europa.eu/eli/dir/1997/67/oj/?locale=LV]  [3:  https://eur-lex.europa.eu/eli/dir/2002/39/oj/?locale=LV]  [4:  https://eur-lex.europa.eu/eli/dir/2008/6/oj/?locale=LV] 


	Pasta nodaļa
	VAS “Latvijas Pasts” pastāvīgi nodrošinātā pasta pakalpojumu sniegšanas vieta tirdzniecības centros vai citās atsevišķās ēkās ar noteiktu darba laiku un tajās pastāvīgi strādājošiem darbiniekiem

	PVN
	Pievienotās vērtības nodoklis

	Regula Nr.2018/644
	Eiropas Parlamenta un Padomes 2018. gada 12. aprīļa regula (EK) Nr. 2018/644 par pārrobežu paku piegādes pakalpojumiem[footnoteRef:5]  [5:  https://eur-lex.europa.eu/legal-content/EN/TXT/?uri=CELEX%3A32018R0644] 


	Regulators
	Sabiedrisko pakalpojumu regulēšanas komisija

	Regulatora lēmums Nr. 79
	Sabiedrisko pakalpojumu regulēšanas komisijas 2021. gada 22. jūlija lēmums Nr. 79 "Par universālā pasta pakalpojuma saistību noteikšanu"

	SM programma “02.00.00”
	Satiksmes ministrijas valsts budžeta programma “02.00.00 Kompensācijas par abonētās preses piegādi un saistību izpildi”

	UPP
	Universālais pasta pakalpojums

	UPP tīrās izmaksas
	UPP saistību izpildes tīrās izmaksas 

	UPU
	Pasaules Pasta savienība

	Vēstules
	Vēstuļu korespondences sūtījumi svarā līdz 2 kg

	Pakomāts
	pasta komersanta telpu iekšpusē vai ēkas ārpusē uzstādīta pasta sūtījumu saņemšanas iekārta ar fiksētu atrašanās vietu - elektroniska pašapkalpošanās iekārta, kur lietotājs var patstāvīgi bez pasta komersanta darbinieka klātbūtnes nodot pasta sūtījumus pasta tīklā nosūtīšanai, saņemt pasta sūtījumus un veikt šo pakalpojumu apmaksu.

Informatīvais ziņojums izstrādāts, lai sniegtu informāciju par identificētām problēmām, ko izraisa valsts  budžeta līdzekļu nepietiekamība UPP nodrošināšanai saskaņā ar pašreiz spēkā esošajām kvalitātes prasībām, un par iespējamiem risinājumiem sloga uz valsts budžeta mazināšanai, ievērojot Ministru kabineta sēžu protokollēmumos noteikto:
- Ministru kabineta 2025. gada 2. septembra sēdes protokollēmumā (prot. Nr. 34 31.§ 4.4. apakšpunkts) “Informatīvais ziņojums “Par valsts kapitālsabiedrību iespējamiem ienākumu palielinājumiem” (25-TA-1490 (IP)) Satiksmes ministrijai uzdots līdz 2025. gada 30. decembrim iesniegt izskatīšanai Ministru kabinetā priekšlikumus par Latvijas Pastam izvirzāmo kvalitātes vai uzraudzības prasību pārskatīšanu, vērtējot priekšlikumus plašākā kontekstā kopā ar Satiksmes ministrijas izvērtējumu par universālā pasta pakalpojuma (UPP) modeļa maiņu”;
- Ministru kabineta 2025. gada 4. novembra sēdes protokollēmumā (prot. Nr. 46 39.§  2. punkts) “Informatīvais ziņojums “Par valodām, kurās tiek izdoti abonētie preses izdevumi”” (25-TA-18), Satiksmes ministrijai sadarbībā ar Kultūras ministriju uzdots uzdevums, lai mazinātu ietekmi uz valsts budžetu, vērtēt iespējas mainīt valsts atbalsta piemērošanas nosacījumus attiecībā uz no valsts budžeta veicamiem maksājumiem par abonēto preses izdevumu piegādes pakalpojumiem, attiecinot valsts atbalsta piemērošanu tikai uz abonētajiem preses izdevumiem, kas izdoti valsts valodā, kā arī vēsturiskā latviešu valodas paveida ‒ latgaliešu rakstu valodā un Latvijas pirmiedzīvotāju – lībiešu valodā vai kādā no dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās, vai Ekonomiskās sadarbības un attīstības organizācijas oficiālajās valodās”.
No 2023. gada 1. janvāra tiek piemērots jauns valsts atbalsta modelis attiecībā uz abonēto preses piegādes pakalpojumu daļēju apmaksu (kā valsts līdzmaksājums). Taču katru gadu piešķirto līdzekļu apjoms ir nepietiekams, kārtējā gadā tiek segtas neizpildītās valsts saistības par iepriekšējo gadu, un 2025. gada sākumā izveidojās situācija, ka 2025. gadam plānotais Satiksmes ministrijas valsts budžeta finansējums tika iztērēts jau 2025. gada I ceturksnī.
Saeima 2025. gada 4. decembrī atbalstīja likumu “Par valsts budžetu 2026. gadam un budžeta ietvaru 2026., 2027. un 2028. gadam”, kurā Satiksmes ministrijas valsts pamatbudžeta izdevumu budžeta programmai 02.00.00 “Kompensācijas par abonētās preses piegādi un saistību izpildi” 2026. - 2028. gadam paredzēts finansējums katru gadu 6 957 500 EUR. Analizējot indikatīvus aprēķinus, jau šobrīd prognozējams, ka šī summa ir nepietiekama, lai nodrošinātu visus Pasta likumā paredzētos maksājumus.
Eiropas Komisija 2025. gada 21. maijā publicēja Stratēģiju par vienoto tirgu. Stratēģijas īstenošanas ietvaros paredzēta aktivitāte arī pasta jomā. Stratēģijā uzsvērts, ka efektīvi pasta pakalpojumi ir vienotā tirgus pamatā, kas ļauj veikt pārrobežu ekonomisko darbību. Tā kā tiek prognozēts, ka sabiedrības digitalizācija un e-komercijas izaugsme turpināsies, pasta un paku piegādes pakalpojumiem jāpievērš uzmanība, lai nodrošinātu vienlīdzīgus konkurences apstākļus tirgus dalībniekiem, palielinātu cenu pārredzamību un atbalstītu patērētāju tiesības. ES pasta regulējuma reforma būs vērsta uz piegādi kā pakalpojumu un nodrošinās, ka iedzīvotāji un uzņēmumi var saņemt piegādes visā ES par pieņemamām cenām, vienlaikus veicinot godīgu konkurenci piegādes tirgos un uzlabojot patērētāju aizsardzību. Tādēļ plānots pieņemt jaunu ES Piegādes aktu, kas aizstātu Pasta direktīvu un Regulu Nr. 2018/644, paredzot likumdošanas priekšlikumu 2026. gada 4. ceturksnī. Projekta saskaņošanas process plānots 2027. gada pirmajā pusgadā.
2025. gada septembrī notika UPU 28. kongress, kurā pieņemta jauna pasta stratēģija 2026.-2029. gadam, veikti grozījumi UPU aktos. Turpinās arī reforma produktu integrācijas plāna (IPP) īstenošanā, kas paredz sniegt kvalitatīvus pakalpojumus UPP ietvarā, turpināt modernizēt produktus un pakalpojumus, ņemot vērā lietotāju vajadzības, tirgus tendences un biznesa attīstībai radītās iespējas, ko piedāvā e-komercija. Būtiski grozījumi izdarīti Pasaules Pasta konvencijā, kas saistīt ar pieņemtā UPU IPP īstenošanu. Izmaiņas attiecas uz nosacījumiem pamatpakalpojumu un obligāto papildpakalpojumu sniegšanā starp valstu izraudzītajiem pasta operatoriem, kas nodrošina universālo pasta pakalpojumu. Atsevišķi grozījumi stājas spēkā jau 2026. gada 1. janvārī. Līdz ar to jāvērtē Latvijas regulējums pasta jomā, lai nodrošinātu iespēju  VAS “Latvijas Pasts” piedāvāt UPU aktos noteiktos pakalpojumus UPP sniegšanas ietvaros, un nepieciešamības gadījumā veikt grozījumus Latvijas tiesību aktos pasta jomā.
Saskaņā ar esošo regulējumu 2026. gada pirmajā pusgadā būtu jārīko konkurss UPP sniedzēja izvēlei UPP nodrošināšanai nākamajā periodā 2027. - 2031. gadā un līdz 2025. gada beigām Regulatoram būtu jāizstrādā konkursa dokumentācija. Ievērojot notiekošos procesus ES un UPU līmenī, šobrīd Saeimā tiek virzīts likumprojekts “Grozījums Pasta likumā” (Nr. 1044/Lp14, pieņemts 2. lasījumā Saeimas 2025. gada 20. novembra sēdē), lai noteiktu pārejas periodu, un, nerīkojot konkursu, pagarināt esošo saistību izpildi par diviem gadiem no 2027. gada 1. janvāra tam pasta komersantam (Latvijas Pastam), kuram ir noteiktas saistības sniegt UPP līdz 2026. gada 31. decembrim. Lai rastu iespēju mazināt ietekmi uz valsts budžetu, vienlaikus likumprojekts paredz tiesības Regulatoram, pieņemot lēmumu par UPP saistību pagarināšanu, pārejas periodam noteikt atšķirīgas UPP kvalitātes prasības (piemēram, samazināt piegādes dienu skaitu nedēļā no piecām uz trīs dienām, mainīt nepieciešamo pasta pakalpojuma sniegšanas vietu/ pasta nodaļu skaitu un pārklājumu), salīdzinājumā ar tām, kas noteiktas līdz 2026. gada 31. decembrim. Ņemot vērā, ka EK plāno publicēt jaunā tiesību akta projektu tikai 2026. gada beigās, kas nākotnē var ietekmēt visu ar UPP saistīto regulējumu, tas neietekmēs šobrīd identificēto problēmu ar valsts budžeta līdzekļu nepietiekamību risināšanu 2025. un 2026. gadā. 

Pasta likums nosaka regulējumu attiecībā uz UPP nodrošināšanu, nosakot šādus galvenos UPP nodrošināšanas principus:
- UPP ir minimālais noteiktas kvalitātes pasta pakalpojumu kopums ar vispārēju tautsaimniecisku nozīmi, kas pieejams visiem lietotājiem visā Latvijas teritorijā neatkarīgi no to ģeogrāfiskās atrašanās vietas;
- noteikts UPP ietilpstošo pakalpojumu grozs, kas ietver tai skaitā arī abonēto preses izdevumu piegādes pakalpojumus;
-  Regulators UPP sniedzēju izvēlas konkursa kārtībā un nosaka UPP saistības uz pieciem gadiem;
- UPP jāsniedz visā Latvijas teritorijā Regulatora noteiktā kvalitātē.
Atbilstoši Pasta likumā noteiktajai kārtībai ar Regulatora lēmumu Nr. 79 Latvijas Pastam tika noteiktas UPP saistības no 2022. gada 1. janvāra līdz 2026. gada 31. decembrim. Ievērojot minēto, Latvijas Pastam kā UPP sniedzējam jānodrošina minimālais pakalpojumu kopums visā Latvijā, noteiktā kvalitātē par vienotiem, Regulatora apstiprinātiem tarifiem, tostarp abonēto preses izdevumu piegādes pakalpojumiem. Atbilstoši uzņemtajām saistībām Latvijas Pastam ir jāievēro arī kvalitātes nosacījumi, kas attiecas uz abonēto preses izdevumu piegādes laiku Latvijas teritorijā.
Pasta likums paredz divus valsts kompensācijas veidus, veicot maksājumus UPP sniedzējam no Satiksmes ministrijas valsts budžeta līdzekļiem:
- atbalsts par abonēto preses izdevumu piegādes pakalpojumiem – UPP sniedzēja iesniegto rēķinu apmaksa (dalītā maksājuma valsts daļa) par abonēto preses izdevumu piegādes pakalpojumiem (reizi ceturksnī) saskaņā ar Pasta likuma 35.1 pantu un Noteikumiem Nr. 463[footnoteRef:6]; [6:  Ministru kabineta 2022.gada 14.jūlija noteikumi Nr.463 "Abonēto preses izdevumu piegādes pakalpojumu apmaksas kārtība"; https://likumi.lv/ta/id/334010-aboneto-preses-izdevumu-piegades-pakalpojumu-apmaksas-kartiba;] 

- UPP tīro izmaksu kompensēšana Regulatora apstiprinātajā apmērā (reizi gadā) saskaņā ar Pasta likuma 31. pantu un Noteikumiem Nr. 61[footnoteRef:7]. [7:   Ministru kabineta 2022. gada 25. janvāra noteikumi Nr. 61 "Noteikumi par universālā pasta pakalpojuma saistību izpildes tīro izmaksu kompensēšanu" https://likumi.lv/ta/id/329453-noteikumi-par-universala-pasta-pakalpojuma-saistibu-izpildes-tiro-izmaksu-kompensesanu] 

Ņemot vērā minēto, šiem mērķiem izveidota kopējā SM programma “02.00.00”, kurā katram gadam paredzēts finansējums 6 957 500 EUR.
Tāpat pašreizējais UPP sniedzējs, Latvijas Pasts, sniedz virkni citu pakalpojumu, izņemot UPP, kas nodrošina, ka klientu apkalpošanas, savākšanas, šķirošanas, piegādes un administrācijas izmaksas tiek izdalītas arī uz šiem pakalpojumiem, nodrošinot zemākus UPP tarifu nekā tie būtu, ja šie pakalpojumi netiktu sniegti.

1.1. UPP tīro izmaksu kompensēšana

Ja UPP saistību izpilde ir radījusi zaudējumus un UPP sniedzējs pakļauts netaisnīgam finansiālajam apgrūtinājumam, UPP sniedzējs ir tiesīgs līdz kārtējā gada 1. septembrim iesniegt Regulatoram apstiprināšanai UPP tīro izmaksu aprēķinu. 
UPP tīrās izmaksas – atbilstoši Regulatora metodikai aprēķinātā starpība starp visiem izdevumiem un ieņēmumiem, kas rodas pasta komersantam, kuram Regulators noteicis UPP saistības (noteiktās kvalitātes prasības) un pienākumu sniegt šo pakalpojumu ekonomiski izdevīgākajā veidā, un tā paša komersanta izmaksām, ja nav noteiktas UPP saistības. UPP tīro izmaksu aprēķinā ņemti vērā arī veiktie maksājumi par abonēto preses izdevumu piegādes pakalpojumiem. Pieteikumu iesniedz Satiksmes ministrijai pēc Regulatora lēmuma par UPP tīro izmaksu kompensējamo apmēru.
Pasta likuma 31. pants noteic, ka Regulatora apstiprinātās UPP tīrās izmaksas pilnā apmērā kompensē no valsts budžeta, ievērojot valsts atbalsta nosacījumus attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi. Satiksmes ministrija nodrošina kompensācijas izmaksu no gadskārtējā valsts budžeta likumā šim mērķim piešķirtajiem valsts budžeta līdzekļiem.
Noteikumi Nr. 61 nosaka termiņus un kārtību, kādā UPP sniedzējs pieprasa tīro izmaksu kompensēšanu no valsts budžeta, kā arī nosaka šo izmaksu kompensēšanas termiņus un kārtību. Atbilstoši Noteikumu Nr. 61 3. un 4. punktam Satiksmes ministrija, pamatojoties uz iesniegto pieteikumu, nodrošina kompensācijas izmaksu UPP sniedzējam līdz kārtējā gada 20. decembrim no SM programmas “02.00.00”.

1.2. Abonēto preses izdevumu piegādes pakalpojumu apmaksa no valsts budžeta kā dalītā maksājuma valsts daļa

Abonēto preses izdevumu piegādes pakalpojumi ir UPP sastāvdaļa[footnoteRef:8] un Latvijas Pastam kā UPP sniedzējam jānodrošina abonēto preses izdevumu piegādes pakalpojumi, ievērojot Regulatora noteiktās kvalitātes prasības attiecībā uz abonēto preses izdevumu piegādes laikiem (kas ir atšķirīgi Latvijas teritorijā) par Regulatora apstiprinātajiem tarifiem. Abonētos preses izdevumus adresātam jāpiegādā preses izdevumu iznākšanas dienā, ja abonētie preses izdevumi ir nodoti savākšanai pakalpojuma sniedzējam ne vēlāk kā iepriekšējā darba dienā, ievērojot UPP saistībās noteiktos abonēto preses izdevumu piegādes laikus administratīvajās teritorijās. [8:  Pasta likuma 27.panta pirmās daļas 4.punkts; https://likumi.lv/ta/id/193574-pasta-likums] 

Saskaņā ar Pasta likuma 35.1  pantā noteikto[footnoteRef:9] maksa par abonēto preses izdevumu piegādes pakalpojumiem ir sadalīta divās daļās, no kurām vienu maksā preses izdevējs, bet otru maksā no Satiksmes ministrijas valsts budžeta līdzekļiem, ievērojot dalītā maksājuma procentuālo apmēru, kas noteikts Noteikumos Nr. 463. Dalītā maksājuma valsts daļu maksā pilnā apmērā no valsts budžeta ne retāk kā reizi ceturksnī, veicot apmaksu UPP sniedzēja iesniegtajos rēķinos norādītajā apmērā, ieskaitot PVN. Rēķinu par abonēto preses izdevumu piegādi izraksta, balstoties uz faktiski piegādātajiem preses apjomiem un tarifiem par pakalpojumiem, proti, apmaksa par sniegtajiem pakalpojumiem. [9:  Pasta likuma 35.1 pants; https://likumi.lv/ta/id/193574-pasta-likums] 

Noteikumi Nr. 463 nosaka Regulatora apstiprinātā abonēto preses izdevumu piegādes tarifa dalītā maksājuma procentuālo apmēru, kādu UPP sniedzējam jāmaksā preses izdevējiem par vienas vienības piegādi un par kilogramu, kas ir atšķirīgs valstspilsētās un citās Latvijas teritorijās. Maksājumi jāveic reizi ceturksnī pēc Latvijas Pasta rēķinu iesniegšanas. Tāpat noteikumi nosaka termiņus un kārtību, kādā UPP sniedzējs pieprasa samaksu par sniegtajiem abonēto preses izdevumu piegādes pakalpojumiem, un termiņus un kārtību, kādā Satiksmes ministrija uzrauga un izmaksā dalītā maksājuma valsts daļu.
Šāds mehānisms tiek īstenots, ievērojot ar Ministru kabineta 2020. gada 17. jūlija rīkojumu Nr. 397[footnoteRef:10] "Par konceptuālo ziņojumu “Abonētās preses izdevumu piegādes nodrošināšanas un drukāto mediju atbalsta pilnveides iespējas"" (turpmāk – rīkojums Nr.397) konceptuālajā ziņojumā atbalstīto risinājuma 1. variantu, kas paredz: [10:  Ministru kabineta 2020.gada 17.jūlija rīkojums Nr.397 "Par konceptuālo ziņojumu “Abonētās preses izdevumu piegādes nodrošināšanas un drukāto mediju atbalsta pilnveides iespējas""
https://likumi.lv/ta/id/316188-par-konceptualo-zinojumu-abonetas-preses-izdevumu-piegades-nodrosinasana-un-drukato-mediju-atbalsta-pilnveides-iespejas] 

- abonēto preses izdevumu piegāde ir UPP sastāvdaļa:
- Regulators, rīkojot konkursu UPP sniedzēja izvēlei, nosakot UPP saistības, nosaka arī kvalitātes prasības abonēto preses izdevumu piegādei un apstiprina tarifu;
- ar speciālu regulējumu noteikt preses izdevēju maksājuma proporciju no Regulatora apstiprinātā tarifa, kādu tiem būs jāmaksā UPP sniedzējam, bet tarifa atlikušo daļu UPP sniedzējam apmaksā no valsts budžeta. Minētā proporcija būtu nosakāma tāda, kas paredzētu 30 % no Regulatora apstiprinātā tarifa kā preses izdevēja maksājumu un 70 % kā valsts budžeta atbalsta maksājumu.
Minētajā konceptuālajā ziņojumā tika analizēta ietekme uz drukātajiem medijiem, tostarp atbalsta sniegšana preses izdevumiem, kas izdoti valodās, kas nav valsts valoda, un aprakstīti dažādi risinājuma varianti, no kuriem tika atbalstīts risinājuma 1.variants, kas neparedz atšķirīgu valsts atbalsta pieeju preses izdevumiem ne pēc izdošanas valodām, ne pēc formāta (laikraksti/žurnāli). 

1.3. Pienākums Satiksmes ministrijai veikt maksājumus līdz nākamā gada 31. janvārim, ja kārtējā gadā pietrūkst līdzekļu

Atbilstoši esošajam regulējumam, ja Satiksmes ministrijas kārtējā gada budžetā attiecīgajam mērķim paredzētie valsts budžeta līdzekļi nav pietiekami, lai veiktu izmaksas kārtējā gadā, neizmaksāto starpību izmaksā: 
a) atbilstoši Noteikumu Nr. 463 6. punktam, ja gadskārtējā valsts budžeta likumā piešķirtie valsts budžeta līdzekļi nav pietiekami, lai pilnībā apmaksātu iesniegto rēķinu par kārtējā gadā sniegtajiem abonēto preses izdevumu piegādes pakalpojumiem, atlikušo daļu Satiksmes ministrija izmaksā līdz nākamā gada 15. janvārim.
b) atbilstoši Noteikumu Nr. 61 5. punktam, ja Satiksmes ministrijas kārtējā gada budžetā attiecīgajam mērķim paredzētie valsts budžeta līdzekļi nav pietiekami, lai kompensētu UPP  tīrās izmaksas kārtējā gadā, un ja izmaksātā kompensācija par UPP saistību izpildi ir bijusi mazāka nekā pieteikumā norādītā summa, starpību izmaksā līdz nākamā gada 31. janvārim.



1.4. Valsts budžeta līdzekļu nepietiekamība un iespējamie avoti papildu līdzekļu piesaistei

Satiksmes ministrijas valsts budžetā katru gadu programmā “02.00.00” paredzēts finansējums 6 957 500 EUR. Taču ilgstoši veidojas piešķirto valsts budžeta līdzekļu nepietiekamība Pasta likumā noteiktā valsts kompensēšanas modeļa īstenošanai. Ir problemātiski piesaistīt papildu finansējumu, ņemot vērā Ministru kabineta lēmumus valsts budžeta 2025. gadam un vidējā termiņa budžeta ietvarā līdz 2028. gadam par prioritāriem virzieniem atzīt tikai drošības un demogrāfijas jautājumus.
Valsts budžeta finansējuma apmērs vidējam termiņam tika aprēķināts, balstoties uz rīkojumam Nr. 397 pievienotajā konceptuālajā ziņojumā informāciju par 2019. gadā veiktajām aplēsēm un pieņēmumiem par piegādājamo preses izdevumu skaita un tarifu izmaiņu dinamiku, paredzot SM programmā “02.00.00” līdzekļus 6 957 500 EUR (tostarp 5 750 000 EUR pakalpojumu apmaksai un 1 207 500 EUR PVN apmaksai) katru gadu. Turklāt, tas neiekļauj finansējumu UPP tīro izmaksu kompensēšanai, un šī finansējuma apmērs ir nepietiekams, lai balstoties uz reāliem datiem, veiktu nepieciešamos maksājumus UPP sniedzējam, tādējādi veidojoties valsts budžeta parādam par saistībām par iepriekšējo periodu.
Taču slodze uz valsts budžetu katru gadu palielinās, ņemot vērā, ka samazinās piegādāto sūtījumu skaits, mainās UPP tarifi, un attiecīgi palielinās valsts budžeta līdzmaksājuma daļa. Ar Regulatora 2021. gada 29. novembra lēmumu Nr. 136 un 2022. gada 1. decembra lēmumu Nr. 266 tika apstiprināti jauni abonēto preses izdevumu piegādes pakalpojumu tarifi, kas ievērojami pārsniedza rīkojumam Nr. 397 pievienotajā konceptuālajā ziņojumā 2019.  gadā veiktos pieņēmumus. Tarifi tika aprēķināti, balstoties uz faktiskajām izmaksām, un vidējā cena par abonēto preses izdevumu piegādi ievērojami pārsniedz iepriekš veiktos pieņēmumus. Salīdzinājumā ar konceptuālajā ziņojumā veiktajiem pieņēmumiem par piegādājamo abonēto preses izdevumu skaitu vērojams daudz lielāks abonēto preses izdevumu apjomu kritums. Attiecīgi, aprēķinot par abonēto preses izdevumu piegādes pakalpojumiem nepieciešamo dalītā maksājuma valsts daļas summu, konstatēts, ka tā ievērojami pārsniedz konceptuālajā ziņojumā aprēķināto apmēru. 
Katru gadu, strādājot pie nākamā gada valsts budžeta izstrādes, Satiksmes ministrija gatavo priekšlikumus papildu līdzekļu piešķiršanai. Taču Satiksmes ministrijas budžeta bāzes izdevumos piešķirtā finansējuma apmērs netika palielināts, jau 2023., 2024. un 2025. gadā tika konstatētas būtiskas problēmas ar pieejamo valsts budžeta finansējumu. Izvērtējot 2024. gada rezultātus, tika secināts, ka SM programmā “02.00.00” 2023., 2024. un 2025. gadā paredzētais finansējums ir ievērojami mazāks, nekā nepieciešams, lai veiktu visas izmaksas atbilstoši Pasta likumā noteiktajai kārtībai un termiņiem.
Ievērojot Pasta likumā noteiktos pienākumus, Satiksmes ministrija 2024. gada un 2025. gada janvārī izmaksāja Latvijas Pastam kompensācijas par UPP tīrajām izmaksām un dalītā maksājuma valsts daļa par abonēto preses izdevumu piegādes pakalpojumiem iepriekšējos gados, izpildot valsts saistības, kas līdzekļu trūkumu dēļ netika izpildītas kārtējā gadā, kas, savukārt radīja līdzekļu nepietiekamību kārtējo maksājumu veikšanai par 2024. gadā un 2025. gadā sniegtajiem pakalpojumiem. Kopumā tas radīja būtisku ietekmi uz 2025. gada Satiksmes ministrijas budžetu, samazinot 2025. gadā plānotajiem maksājumiem pieejamo līdzekļu apmēru, kā rezultātā 2025. gadā atlikušo līdzekļu pietika tikai abonēto preses izdevumu piegādes pakalpojumu daļēji apmaksai (dalītā maksājuma valsts daļa) par 2025. gada pirmo ceturksni. Regulators ar 2025. gada 30. oktobra lēmumu Nr. 100 “Par valsts akciju sabiedrības “Latvijas Pasts” aprēķinātajām 2024. gada universālā pasta pakalpojuma saistību izpildes tīrajām izmaksām” apstiprināja Latvijas Pasta aprēķinātās 2024. gada UPP tīrās izmaksas 3 658 818 EUR apmērā. 
Vērtējot iespējamos avotus papildu finanšu līdzekļu piesaistei, pēdējo desmit gadu laikā tika izmatoti trīs avoti Pasta likumā noteikto maksājumu veikšanai: 
- veicot pamatbudžeta apropriācijas pārdali starp dažādām programmām;
- piešķirot finanšu līdzekļus no valsts budžeta programmas “Līdzekļi neparedzētiem gadījumiem”; 
- UPP tīro izmaksu kompensēšanai novirzot valstij dividendēs izmaksājamo Latvijas Pasta peļņas daļu.

2025. gadā tika veikti šādi pasākumi papildu līdzekļu piesaistei:
1. Lai mazinātu ietekmi uz valsts budžetu, samazinot dalītā maksājuma valsts daļu, Latvijas Pasts ir veicis mērķtiecīgus izmaksu optimizācijas pasākumus sūtījumu savākšanas un pārvadāšanas jomā, apvienojot struktūrvienības, kas pildīja līdzīgas funkcijas. Izskatot Latvijas Pasta darbības rezultātus un vērtējot iespējas sadalīt dividendes no peļņas par 2023. gadu, tika izvēlēts risinājums - novirzīt dividendes abonēto preses izdevumu piegādes pakalpojumu samaksai. Ar Ministru kabineta 2025. gada 25. jūnija rīkojumu Nr. 371 “Par valstij dividendēs izmaksājamo valsts akciju sabiedrības “Latvijas Pasts” peļņas daļu par 2023. gadu” 64% no peļņas par 2023. gadu, kas veido 344 733 EUR, ir novirzīti, lai segtu dalītā maksājuma valsts daļu par abonēto preses izdevumu piegādes pakalpojumiem 2025. gada pirmajā un otrajā ceturksnī. Rezultātā valsts budžeta parāds Latvijas Pastam uz 2025. gada 31. jūliju ir samazinājies par 344 733 EUR. Taču šīs risinājums nav pietekams, lai risinātu problēmu kopumā, jo par 2024. gadu nav tādas Latvijas Pasta peļņas, lai varētu atkal novirzīt dividendes un segtu valsts budžeta parādu par abonēto preses izdevumu piegādes pakalpojumiem.
2. Vērtējot Satiksmes ministrijas budžeta programmās pieejamo finansējumu, tika secināts, ka nav iespējams veikt izdevumu pārdali starp budžeta programmām, jo, ievērojot valsts budžeta veidošanas prioritātes, Satiksmes ministrija jau ir veikusi izdevumu optimizāciju, un atlikušie līdzekļi paredzēti izdevumiem citās Satiksmes ministrijas kompetencē esošās jomās.
3. Ņemot vērā SM programmas “02.00.00” atlikumu 0,00 EUR, un Latvijas Pasta iesniegtos (bet neapmaksātos) rēķinus,  lai novērstu situācijas atkārtošanos, ja maksājumi tiktu pārcelti uz 2026. gadu saskaņā ar Noteikumu Nr. 463 6. punktu, kā arī lai neradītu Latvijas Pastam papildu finansiālo apgrūtinājumu, kas apdraudētu abonēto preses izdevumu piegādes pakalpojumu sniegšanas nepārtrauktību, Satiksmes ministrija sagatavoja rīkojuma projektu, lai Satiksmes ministrijai 2025. gadā piešķirtu papildu finanšu līdzekļus 9 073 694 EUR apmērā. Minētā summa aprēķināta, balstoties uz faktiskajiem datiem par abonēto preses izdevumu piegādes pakalpojumiem 2025. gada pirmajā un otrajā ceturksnī, un indikatīvi prognozējamiem datiem par 2025. gada trešo un ceturto ceturksni (pirmajos divos mēnešos). Ar Ministru kabineta 2025. gada 10. decembra rīkojumu Nr. 818 “Par finanšu līdzekļu piešķiršanu no valsts budžeta programmas 02.00.00 “Līdzekļi neparedzētiem gadījumiem” abonēto preses izdevumu piegādes pakalpojumu kompensēšanai", Satiksmes ministrijai no valsts budžeta programmas 02.00.00 "Līdzekļi neparedzētiem gadījumiem" tika piešķirts finansējums 9 073 694 EUR apmērā Pasta likumā noteikto maksājumu veikšanai, lai 2025. gadā samaksātu dalītā maksājuma valsts daļu par 2025. gada otrajā, trešajā un ceturtajā ceturksnī sniegtajiem abonēto preses izdevumu piegādes pakalpojumiem, kā arī lai Latvijas Pastam kompensētu 2024. gada UPP tīrās izmaksas.
4. Citi likumīgie avoti UPP tīro izmaksu kompensēšanai vai abonēto preses izdevumu piegādes pakalpojumu apmaksai nav identificēti, jo, lai nodrošinātu godīgus konkurences apstākļus, šķērssubsīdijas nav pieļaujamas. Saskaņā ar Pasta direktīvā noteiktajiem principiem UPP sniedzēji savās iekšējās uzskaites sistēmās uztur atsevišķus kontus, lai skaidri nošķirtu pakalpojumus un produktus, kas ir daļa no UPP, un tos, kas nav. Šādu uzskaites nošķiršanu izmanto kā izejas datus, aprēķinot UPP tīrās izmaksas. Šādas iekšējās uzskaites sistēmas darbojas, pamatojoties uz konsekventi piemērotiem un objektīvi pamatojamiem izmaksu uzskaites principiem. Saskaņā ar Regulatora 2022. gada 21. aprīļa noteikumu “Vispārējās atļaujas un reģistrācijas noteikumi pasta nozarē” 9. punktu pasta komersantam jānodrošina atsevišķa iekšējās grāmatvedības uzskaite katram pasta pakalpojuma veidam un jānodala to no pārējās grāmatvedības uzskaites. Pasta likuma 27.1  panta pirmajā daļā noteikts, ka UPP sniedzējam jānodrošina atsevišķa uzskaite par katru UPP tvērumā esošo pakalpojumu. Tāpēc pašreizējais UPP sniedzējs, Latvijas Pasts, sniedz virkni citu pakalpojumu, izņemot UPP, kas nodrošina, ka klientu apkalpošanas, savākšana, šķirošanas, piegādes un administrācijas izmaksas tiek izdalītas arī uz šiem pakalpojumiem, nodrošinot zemākus UPP tarifu nekā tie būtu, ja šie pakalpojumi netiktu sniegti. Šie pakalpojumi ietver sūtījumu piegādi uz pakomātiem, kurjerpiegādes, starptautisko sūtījumu loģistiku, finanšu pakalpojumus un valsts pensiju un pabalstu piegādi iedzīvotāju dzīvesvietā.

Taču turpmāk iespējas saņemt papildu finansējumu kļūst ierobežotas, ievērojot likumā “Par valsts budžetu 2026. gadam un  vidējā ietvara 2026., 2027. un 2028. gadam” SM programmā “02.00.00” paredzēto bāzes izdevumu apmēru un Ministru kabineta lēmumus par prioritārajiem virzieniem noteikt drošību un demogrāfiju.

[bookmark: _Toc216781975]2. Risinājumu meklēšana ietekmes uz valsts budžeta mazināšanai

Ņemot vērā pārmaiņas pasta tirgū un pasta sūtījumu apjomu, tostarp abonēto preses izdevumu skaita, samazināšanos un pakalpojumu izmaksu palielināšanos, veidojas situācija ar nepieciešamā valsts budžeta finansējuma trūkumu visu Pasta likumā noteikto maksājumu veikšanai. Lai mazinātu ietekmi uz valsts budžetu, samazinot dalītā maksājuma valsts daļu, Latvijas Pasts ir veicis mērķtiecīgus izmaksu optimizācijas pasākumus sūtījumu savākšanas un pārvadāšanas jomā, apvienojot struktūrvienības, kas pildīja līdzīgas funkcijas.
Ievērojot Ministru kabineta lēmumus par vidējā termiņa ietvara valsts budžeta veidošanu, kas ierobežo valsts iestāžu iespējas pieprasīt papildu finansējumu, kā prioritāros pasākumus, Satiksmes ministrija 2025. gada sākumā uzsākusi konsultācijas ar Kultūras ministriju, Finanšu ministriju un Regulatoru par iespējamiem risinājumiem sloga uz valsts budžetu mazināšanai un maksājumu veikšanai piešķirtā finansējuma ietvaros.
Ministru kabineta 2025. gada 13. maija sēdē, izskatot Informatīvo ziņojumu "Plāns efektīvai aizsardzības un drošības finansējuma palielināšanai") (prot. Nr. 19 50.§ 2.2. apakšpunkts) valsts kapitālsabiedrībām bija uzdots uzdevums pārskatīt savus ieņēmumu plānus turpmākajiem trīs gadiem un līdz 2025. gada 2. jūnijam iesniegt Valsts kancelejai ar kapitāldaļu turētāju saskaņotus priekšlikumus ziņojumam par iespējamiem ienākumu palielinājumiem. 
Ministru kabineta 2025. gada 2. septembra sēdē, izskatot informatīvo ziņojumu “Par valsts kapitālsabiedrību iespējamiem ienākumu palielinājumiem”, Satiksmes ministrijai tika uzdots uzdevums (prot. Nr. 34 31.§ 4.4. apakšpunkts) līdz 2025. gada 30. decembrim iesniegt izskatīšanai Ministru kabinetā priekšlikumus par Latvijas Pastam izvirzāmo kvalitātes vai uzraudzības prasību pārskatīšanu, vērtējot priekšlikumus plašākā kontekstā kopā ar Satiksmes ministrijas izvērtējumu par UPP modeļa maiņu. Minētā informatīvā ziņojuma 5. tabulā apkopoti visu kapitālsabiedrību priekšlikumi deleģēto uzdevumu izmaksu pārskatīšanai un citi priekšlikumi ar potenciāli būtisku ietekmi uz valsts budžeta izmaksu ietaupījumu vai ieņēmumu palielinājumu, tostarp Latvijas Pasta priekšlikumi, kas aprakstīti šī informatīvā ziņojuma 1.tabulā.
1. tabula
Latvijas Pasta priekšlikumi

	Latvijas Pasta priekšlikumi pasākumiem negatīvās ietekmes mazināšanai valsts budžetā, salīdzinājumā ar situāciju, kur paliktu spēkā esošie normatīvie akti un kārtība:
	Ietekme uz valsts budžetu

	1. UPP kompensācijas samazinājums, sākot no 2025. gada (aprēķina gads). Norēķins par UPP kompensāciju tiek veikts ar vismaz viena gada novirzi, tāpēc negatīvās ietekmes mazināšana valsts budžetā plānojama no 2026. gada. Šo paredzēts sasniegt, ik gadu pārskatot tarifus un izmaksu bāzi, un tam nav nepieciešamas normatīvo aktu izmaiņas.

2. Izmaiņas abonēto preses izdevumu piegādes pakalpojumu apmaksas kārtībā. Jāpārskata Ministru kabineta noteikumos noteiktais tarifa dalītā maksājuma procentuālais sadalījums starp preses izdevējiem un Satiksmes ministriju, samazinot Satiksmes ministrijas maksājumu īpatsvaru, tādējādi samazinot arī slogu uz valsts budžetu. Panākta vienošanās, ka proporcijas no tarifa tiks pārskatītas piemērošanai no 2027. gada, lai nepalielinātu preses izdevēju maksājumus 2026. gadā salīdzinājumā ar 2025. gadu. Turpināsies sarunas par kopējo izdevēju maksājumu pieauguma apmēru. 

3. Vēstuļu korespondences un abonēto preses izdevumu piegādes kvalitātes prasību izmaiņas no 5 piegādes dienām uz 3 piegādes dienām nedēļā. Pasta likuma grozījumi, kas šobrīd tiek virzīti, paredz iespēju mainīt kvalitātes prasības no 2027. gada. 
Atbilstoši Pasta likumā noteiktajai kompetencei kvalitātes prasību izmaiņas iespējamas, ja tiks pieņemts attiecīgs Regulatora (kurš savas kompetences ietvaros nosaka UPP saistības, ietverot tajās kvalitātes prasības) lēmums.
	1. UPP kompensācijas iespējamais samazinājums katru gadu 3,0–4,6 milj. EUR gadā no 2026. gada.


2. Provizoriskā negatīvās ietekmes mazināšana valsts budžetā ne agrāk kā no 2027. gada vai vēlāk, un turpmākajos gados 0,5 milj. EUR. 

3. Iespējama negatīvās ietekmes mazināšana valsts budžetā no 2027. gada – 1,5 milj. EUR.





Latvijas Pasta iesniegtie priekšlikumi balstās uz diskusiju gaitā ar Satiksmes ministriju, Kultūras ministriju, Finanšu ministriju un Regulatoru izteiktajiem ierosinājumiem par iespējamiem risinājumiem.


[bookmark: _Toc216781976]2.1. UPP tīro izmaksu kompensācijas apmēra samazināšana

Pieaugot UPP sniegšanas izmaksām, palielinās UPP saistību izpildes tīrās izmaksas, kas jākompensē no valsts budžeta. UPP saistību izpildes kompensējamo tīro izmaksu apmērs par 2021. gada bija 0,59 milj. EUR, par 2022. gadu bija 3,67 milj. EUR, par 2023. gadu bija 4,24 milj. EUR, un par 2024. gadu – 3,66 milj. EUR, taču pārsvarā Satiksmes ministrijas rīcībā nebija finanšu līdzekļu šādas kompensācijas izmaksai uzreiz pēc Regulatora lēmuma pieņemšanas. Un rezultātā atkārtoti veidojās situācija, ka valsts paliek parādā UPP sniedzējam, kuram ļoti novēloti tiek izmaksātas kompensācijas, turklāt pa daļām.
Pašreizējā UPP sniedzēja Latvijas Pasta veikto izmaksu optimizācijas pasākumu un neefektīvo izmaksu sadales rezultātā tiek prognozēts, ka par 2025. gadu tīrās izmaksas neveidosies vai vismaz to kompensācijas apmērs būs vairākkārt zemāks nekā iepriekšējos gados. Taču jāņem vērā, ka UPP tīro izmaksu apmēru ietekmē noteikto UPP kvalitātes prasību izpilde un iespējams, ka arī turpmāk veidosies tīrās izmaksas, kas būtu jākompensē. 
Lai neradītu ietekmi uz valsts budžetu, un nebūtu jāveic UPP tīro izmaksu kompensāciju, UPP jānodrošina ekonomiski efektīvākā veidā, lai segtu visas UPP saistību izpildes izmaksas. To varēti panākt, regulāri veicot izmaiņas UPP tarifos, kā arī optimizējot pasta pakalpojumu sniegšanas procesus. 
Ņemot vērā pasta sūtījumu apjomu, tostarp abonēto preses izdevumu skaita, samazināšanos un sniegto pakalpojumu izmaksu palielināšanos, 2025. gada augustā Latvijas Pasts iesniedza Regulatoram apstiprināšanai jaunu tarifu projektu (tostarp abonēto preses izdevumu piegādes pakalpojumu tarifus), kurus Regulators apstiprināja ar 2025. gada 27. novembra lēmumu Nr. 117 “Par valsts akciju sabiedrības “Latvijas Pasts” universālā tarifiem”, un tie stāsies spēkā 2026. gada 1. janvārī. Tāpat lēmumā norādīts, ka, ja mainās tarifus ietekmējošie faktori, Regulators var ierosināt tarifu pārskatīšanu vai atcelt šo lēmumu.
Tarifu pārskatīšana bija nepieciešama, jo digitalizācijas ietekmē būtiski samazinājies pieprasījums pēc UPP, vienlaikus pieaugot ar tā nodrošināšanu saistītajām izmaksām – tostarp darbaspēka, loģistikas un starptautisko sūtījumu izmaksām. Lai nodrošinātu ekonomiski pamatotu pakalpojuma sniegšanu visā Latvijas teritorijā, bija nepieciešams pielāgot tarifus atbilstoši faktiskajām izmaksām un patērētāju paradumu izmaiņām.
Kopš 2008. gada septiņpadsmit gadu periodā (no 2008. gada līdz 2025. gadam) Latvijas Pasta tarifi tika mainīti tikai piecas reizes, sākot ar 2020. gadu - piemērošanai no 2020. gada 1. janvāra, no 2022. gada 1. janvāra (pēc grozījumiem no 4. aprīļa), no 2023. gada 1. janvāra (pēc grozījumiem abonēto preses izdevumu piegādes tarifi no 2023. gada 1. marta), no 2025. gada 1. janvāra, un beidzot no 2026. gada 1. janvāra.  
Lai arī turpmāk mainītu tarifus un piemērotu jaunus tarifus no nākamā gada 1. janvāra, Latvijas Pastam jāņem vērā tiesību aktos noteiktās procedūras un termiņus, kādos Regulators vērtē un apstiprina iesniegto tarifu projektu. Jāņem vērā arī abonēto preses izdevumu abonēšanas kampaņas specifika, un preses izdevēju paustā neapmierinātība par novēloto paziņojumu par tarifu maiņas ieceri tieši pirms līgumu noslēgšanas par abonēto preses izdevumu piegādi nākamajā gadā. Līdz ar to, jauno tarifu projektu būtu jāiesniedz Regulatoram vismaz otrajā ceturksnī. Taču tas prasa ļoti pārdomātu prognožu stratēģiju, kā arī skaidrību par to, kādas kvalitātes prasības tiks piemērotas UPP sniegšanai attiecīgajā periodā, jo minētā nosacījuma izpilde var radīt risku, ka aprēķinātie tarifi, kuru aprēķins balstās uz iepriekšējā gada faktiskajiem rādītājiem, aktuālajām prognozēm un kvalitātes prasībām, pēc diviem gadiem, kad tarifi stāsies spēkā, vairs nenodrošinās sniegto pakalpojumu pašizmaksas segšanu.

[bookmark: _Toc216781977]2.2. Iespējas mainīt nosacījumus attiecībā uz abonēto preses izdevumu piegādes pakalpojumiem

Meklējot iespējamos risinājumus par valsts atbalsta sniegšanu attiecībā uz drukātās preses piegādēm, lai mazinātu ietekmi uz valsts budžetu, un, ņemot vērā šobrīd izveidojušos ģeopolitisko situāciju, var iezīmēt trīs iespējamos risinājumus, īstenojot tos atsevišķi, vai kombinējot:
- vērtēt iespēju mainīt valsts atbalsta piemērošanu abonēto preses izdevumu piegādēm, attiecinot valsts atbalstu tikai uz abonētiem preses izdevumiem, kas izdoti valsts valodā, kā arī vēsturiskā latviešu valodas paveida ‒ latgaliešu rakstu valodā un Latvijas pirmiedzīvotāju – lībiešu valodā vai kādā no dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās, vai Ekonomiskās sadarbības un attīstības organizācijas oficiālajās valodās;
- mainīt proporcijas Noteikumos Nr. 463, lai panāktu sākotnējo mērķi maksājumu sadalīšanai starp preses izdevējiem un valsts budžetu attiecīgi 30% un 70% no kopējās maksas;
- valsts atbalstu nodrošināt drukātiem izdevumiem, mediju politikas īstenošanas ietvaros. izslēdzot abonēto preses izdevumu piegādes pakalpojumus no  UPP tvēruma.

a) Valsts atbalsta piemērošana, ievērojot jaunus kritērijus par izdoto abonēto preses izdevumu valodām
Ņemot vērā ģeopolitisko situāciju, kā arī statistiku par piegādātiem abonētiem preses izdevumiem valodās, kas nav latviešu valoda, kā iespējamo risinājumu sloga uz valsts budžetu mazināšanai būs jāvērtē iespēja mainīt esošo regulējumu par abonēto preses izdevumu piegādes pakalpojumu apmaksas nosacījumiem, attiecinot atbalstu no valsts budžeta tikai par tādu abonēto preses izdevumu piegādi, kas izdoti valsts valodā, kā arī vēsturiskā latviešu valodas paveida ‒ latgaliešu rakstu valodā un Latvijas pirmiedzīvotāju – lībiešu valodā vai kādā no dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās, vai Ekonomiskās sadarbības un attīstības organizācijas oficiālajās valodās. Šādi valodu kritēriji norādīti, lai tie būtu līdzīgi citos tiesību aktos noteiktajiem kritērijiem, piemērojot atbalstu drukātiem medijiem. Piemēram, ar grozījumiem Pievienotās vērtības nodokļa likumā (likums pieņemts 2025. gada 3. decembrī) tika noteikta samazinātā likme piecu procentu apmērā izdotas preses un citu masu informācijas līdzekļu izdevumu vai publikāciju, tostarp avīžu, žurnālu, biļetenu un citu periodisko izdevumu, kas paredzēti publiskai izplatīšanai, ja tie izdoti valsts valodā, kā arī vēsturiskā latviešu valodas paveida ‒ latgaliešu rakstu valodā un Latvijas pirmiedzīvotāju – lībiešu valodā vai kādā no dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās, vai Ekonomiskās sadarbības un attīstības organizācijas oficiālajās valodās.
Ministru kabineta 2025. gada 4. novembra sēdē, izskatot informatīvo ziņojumu “Par valodām, kurās tiek izdoti abonētie preses izdevumi”” (25-TA-18), protokollēmumā (prot. Nr.46 39.§ 2. punkts) Satiksmes ministrijai sadarbībā ar Kultūras ministriju uzdots uzdevums, lai mazinātu ietekmi uz valsts budžetu, vērtēt iespējas mainīt valsts atbalsta piemērošanas nosacījumus attiecībā uz no valsts budžeta veicamiem maksājumiem par abonēto preses izdevumu piegādes pakalpojumiem, attiecinot valsts atbalsta piemērošanu tikai uz abonētajiem preses izdevumiem, kas izdoti valsts valodā, kā arī vēsturiskā latviešu valodas paveida ‒ latgaliešu rakstu valodā un Latvijas pirmiedzīvotāju – lībiešu valodā vai kādā no dalībvalstu, Eiropas Ekonomiskās zonas dalībvalstu, Šveices Konfederācijas, Eiropas Savienības kandidātvalstu valsts valodās, vai Ekonomiskās sadarbības un attīstības organizācijas oficiālajās valodās”.
Saskaņā ar informatīvajā ziņojumā sniegto informāciju, izdevumi krievu valodā 2024. gadā veidoja 9,6 % no kopējiem apjomiem, bet 2025. gada pirmajā pusgadā 9,3% no kopējiem apjomiem. No valsts budžeta maksājamā summa par krievu valodā izdoto abonēto preses izdevumu piegādes pakalpojumiem 2024. gadā bija 671 229 EUR (ar PVN), bet 2025. gada pirmajā pusgadā - 403 354 EUR (ar PVN).  
Līdz ar to, ja šādi ierobežojumi tiks noteikti Pasta likumā, varētu būts sasniegts ietekmes uz valsts budžetu samazinājums provizoriski 0,67 milj. EUR gadā, sākot ar 2027. gadu. Jāatzīmē, ka minētais aprēķins veikts, attiecinot izmaksas uz preses izdevumiem krievu valodā. Vienlaicīgi jāņem vērā, ka, ieviešot izmaiņas attiecībā uz valsts atbalsta piemērošanu tikai noteiktās valodās izdoto preses izdevumu piegādei, iespējama pretējā ietekme uz abonēto preses izdevumu piegādes pakalpojumu tarifu, ko radīs piegādājamo abonēto preses izdevumu skaita samazinājums, kā rezultātā attiecinātās izmaksas būs jāsadala uz mazāku piegādājamo vienību skaitu. Pastāv arī risks, ka bez valsts atbalsta sniegšanas pārējās valodās izdoto abonēto preses izdevumu piegādi rentablākajās vietās – Rīgā, Pierīgā un citās valstspilsētās varētu nodrošināt citi konkurējušie pasta komersanti. Līdz ar to turpmāk būs jāvērtē piegādājamo abonēto preses izdevumu apjomu kritumu, lai prognozētu ietekmi uz valsts budžetu.

b) Proporciju izmaiņas Noteikumos Nr. 463
Jāatzīmē, ka maksājamās proporcijas noteiktas katrai tarifa komponentei – atsevišķi noteikts tarifs par vienību un tarifs par kilogramu. Plānojot izmaiņas proporcijās, lai iekļautos piešķirto valsts budžeta līdzekļu ietvaros, tas var radīt preses izdevējiem papildu izmaksas, jo tarifu pieaugums/samazinājums nevar būt proporcionāli vienāds attiecībā gan uz tarifu par vienību, gan uz tarifu par kilogramu. Proporciju izmaiņas nozīmēs, ka valsts budžeta slogs tiks daļēji pārnests uz preses izdevējiem.
	Lai mazinātu slogu uz valsts budžetu, mazinot dalītā maksājuma valsts daļas apmēru, tika vērtētas iespējas mainīt regulējumu abonēto preses izdevumu piegādes pakalpojumu apmaksai piemērojamiem nosacījumiem, pārskatot tarifa procentuālo daļu, kuru maksātu preses izdevēji.
Kad 2025. gada augustā Latvijas Pasts iesniedza Regulatoram jaunu tarifu projektu, preses izdevēji pauda neapmierinātību un izteica asu kritiku gan publiskā telpā, gan iesniedzot vēstules Satiksmes ministrijai un vairākām iestādēm, norādot, ka paredzētais tarifu pieaugums apdraud izdevniecības nozares pastāvēšanu, īpaši reģionālos izdevumus.
Lai mazinātu ietekmi uz preses iedevējiem un valsts budžetu no jaunu tarifu piemērošanas, tika vērtēti dažādi varianti par iespējām mainīt tarifa proporcijas, kā rezultātā preses izdevējiem izmaksas pieaugtu līdz 10%, 15% un pat līdz 20%, bet rezultātā varētu iekļauties piešķirto valsts budžeta līdzekļu ietvaros. Satiksmes ministrijas organizētajās tikšanās ar preses izdevējiem tika pārrunāti abonēto preses izdevumu piegādes pakalpojumu apmaksas jautājumi un iespējamie risinājumi ietekmes uz preses izdevējiem samazināšanai par pakalpojumiem 2026. gadā. 2025. gada 26. augusta tikšanās ar preses izdevējiem tika panākta vienošanās, ka Satiksmes ministrija sagatavos priekšlikumus un virzīs apstiprināšanai priekšlikumus grozījumiem Noteikumos Nr. 463, lai noteiktu tādas tarifa proporcijas, lai preses izdevējiem pēc jaunā tarifu piemērošanas nepalielinātos izmaksas salīdzinājumā ar 2025. gadu.
Saskaņā ar sanāksmes protokolu sarunas par risinājumiem piemērošanai 2027. gadā turpināsies, lai rastu samērīgu risinājumu drukātās preses piegādes jautājumā, tostarp par apmaksas nosacījumu izmaiņām preses izdevējiem un kvalitātes prasībām attiecībā uz abonēto preses izdevumu piegādēm.
Ievērojot vienošanos ar preses izdevējiem, Satiksmes ministrija izstrādāja un iesniedza izskatīšanai Ministru kabinetā Ministru kabineta noteikumu projektu “Grozījumi Ministru kabineta 2022. gada 14. jūlija noteikumos Nr. 463 “Abonēto preses izdevumu piegādes pakalpojumu apmaksas kārtība””, kas paredz noteikt tādas proporcijas no tarifa par abonēto preses izdevumu piegādes pakalpojumiem, lai preses izdevējiem 2026. gadā nepalielinātos izmaksas, saglabājot tās 2025. gada līmenī, bet sniegto pakalpojumu izmaksu palielinājumu pēc jauno tarifu piemērošanas segs no valsts budžeta līdzekļiem. Grozījumi tika atbalstīti 2025. gada 9. decembra Ministru kabineta sēdē, pieņemot Ministru kabineta 2025. gada 9. decembra noteikumus Nr. 744 “Grozījumi Ministru kabineta 2022. gada 14. jūlija noteikumos Nr. 463 “Abonēto preses izdevumu piegādes pakalpojumu apmaksas kārtība””. Piedāvātais risinājums radīs papildu ietekmi uz valsts budžetu indikatīvi 1 367 548 EUR apmērā.  
Saskaņā ar Latvijas Pasta indikatīvo aprēķinu, jau šobrīd ir prognozējams, ka abonēto preses izdevumu piegādes pakalpojumu dalītā maksājuma valsts daļas samaksai par 2026. gadā sniedzamajiem abonēto preses izdevumu piegādes pakalpojumiem būs nepieciešams finansējums 8 325 048 EUR, kas liecina par valsts budžeta līdzekļu nepietiekamību 2026. gadā 1 367 548 EUR apmērā, jo Satiksmes ministrijas budžeta bāzē paredzētā summa 6 957 500 EUR ir ievērojami mazāka, nekā nepieciešams 2026. gadā.
Nākamās izmaiņas plānotas 2026. gadā, mainot proporcijas Noteikumos Nr. 463, palielinot preses izdevējiem maksājumus par 10%.

c) Valsts atbalsta nodrošināšana drukātiem izdevumiem mediju politikas īstenošanas ietvaros
Šāda varianta īstenošanas iespēja nav iekļauta Latvijas Pasta priekšlikumos, jo tie balstās uz šī brīža regulējumu par UPP tvērumā esošiem pakalpojumiem, līdz ar to atbilstoši mediju politikas īstenošanas pasākumiem nākotnē iespējamā risinājuma apraksts sniegts 3.2.4. sadaļā

Lai ievērotu tiesiskās paļāvības principu, jebkuras izmaiņas attiecībā uz abonēto preses izdevumu piegādes pakalpojumiem var izdarīt līdz līgumu noslēgšanai starp preses izdevējiem un Latvijas Pastu par abonēto preses izdevumu piegādēm no nākamā gada 1. janvāra (t.i. izmaiņām jāstājas spēkā ne vēlāk, kā līdz kārtējā gada jūlijam - augustam). 

[bookmark: _Toc216781978]2.3. Kvalitātes prasību pārskatīšana

Pakalpojumu izmaksu samazināšanai tika izskatīta iespēja pārskatīt pakalpojumu kvalitātes prasības, samazinot sūtījumu piegāžu dienas no piecām uz trīs dienām. Taču šāda varianta īstenošana ne 2025., ne 2026. gadā nav iespējama, jo Regulatora lēmumā Nr. 79 kvalitātes prasības konkursa kārtībā izvēlētām UPP sniedzējam Latvijas Pastam noteiktas uz pieciem gadiem - līdz 2026. gada 31. decembrim, un šajā posmā Regulators nevar mainīt kvalitātes prasības, jo Pasta likums neparedz tādu iespēju.
Ievērojot minēto, Saeimā virzītajā likumprojektā “Grozījums Pasta likumā” (Nr. 1044/Lp14), lai rastu iespēju mazināt ietekmi uz valsts budžetu, paredzētas tiesības Regulatoram, pieņemot lēmumu par UPP saistību pagarināšanu, pārejas periodam noteikt atšķirīgas UPP kvalitātes prasības (piemēram, samazināt piegādes dienu skaitu nedēļā no piecām uz trīs dienām), salīdzinājumā ar tām, kas noteiktas līdz 2026. gada 31. decembrim. 
	
Saskaņā ar Latvijas Pasta aprēķiniem, iespējams finanšu ietaupījums, pārejot uz trīs dienu piegādi (otrdiena, ceturtdiena, piektdiena). Taču jāņem vērā, ka indikatīvos aprēķinos norādīts maksimāli iespējamais izmaksu ietaupījums, līdz ar to pēc faktiski īstenotajiem pasākumiem un aprēķinu precizēšanas atbilstoši aktuāliem operacionāliem datiem, ietaupījums varētu būt mazāks. 2. tabulā aprakstīti trīs dažādi scenāriji optimizācijas pasākumiem.
2. tabula
Scenāriji optimizācijas pasākumiem

	
	Trīs dienu piegāde

	
	1. scenārijs: bez kontrollaikiem*
	2. scenārijs: 
ar esošajiem kontrollaikiem**
	3. scenārijs:
ar 2h vēlākiem kontrollaikiem
***

	Iespējamā kopējā izmaksu ekonomija līdz milj. EUR
	4.5
	1.8
	2.3

	Uz abonēto preses izdevumu piegādi attiecināmā iespējamā izmaksu ekonomija līdz milj. EUR
	1.94
	0.77
	0.99



* - preses izdevumu piegāde darba dienas laikā, nenosakot piegādes kontrollaikus
[bookmark: _Hlk217303123]** preses piegādes kontrollaiki, kas noteikti Regulatora lēmumā Nr. 79
*** Regulatora lēmumā Nr. 79 noteikto abonēto preses izdevumu piegādes kontrollaiku izmaiņas, nosakot vēlākus kontrollaikus. 

Pēc veiktā aprēķina informācija ar provizoriski nepieciešamo finansējumu no valsts budžeta abonēto preses izdevumu piegādes pakalpojuma nodrošināšanai 2026., 2027, 2028. un 2029. gadam, ir apkopota 3. tabulā.

3. tabula
Nepieciešamais finansējums no valsts budžeta

	EUR
	2026. gads
	2027. gads
	2028. gads
	2029. gads

	02.00.00 Kompensācijas par abonētās preses piegādi un saistību izpildi
	6 957 500
	6 957 500
	6 957 500
	6 957 500

	UPP  kompensācija par iepriekšējo gadu
	0
	0
	0
	0

	Abonēto preses izdevumu piegādes pakalpojumi
	6 880 05
	5 420 106
	5 306 068
	5 194 668

	PVN par abonēto preses izdevumu piegādes pakalpojumiem
	1 444 843
	1 138 222
	1 114274
	1 090 880

	Kopā 
	8 325 048
	6 558 328
	6 420 342
	6 285 548



3.tabulā norādīti dati, kas sasniedzami tikai izpildoties zemāk minētiem būtiskajiem pieņēmumiem. Aprēķini veikti, ar pieņēmumu, ka 2027. gadā preses izdevēju maksājums pieaugs par vidēji 10% un vienlaikus notiks piegādes dienu skaita optimizācija uz 3 dienām pašreizējo 5 vietā. Tāpat pieņemts, ka tiks mainīti abonēto preses izdevumu piegādes kontrollaiki.
1) Proporcionālais sadalījums starp valstspilsētām un pārējo Latvijas teritoriju aprēķinos balstīts uz faktiskajiem datiem par 2025. gadu;
2) Piegādājamo abonēto preses izdevumu apjoma kritums pa gadiem tiek pieņemts proporcionāli vienāds visos abonēto preses izdevumu piegādes segmentos un teritorijās – 11% pret iepriekšējo gadu;
3) Aprēķinātais ietaupījums, ieviešot 3 dienu piegādes grafiku, balstīts uz pieņēmumu, ka tiks atcelti abonēto preses izdevumu piegādes kontrollaiki.
4) Būtiskākais ietaupījums veidojas pastnieku tīklā. Vienlaikus jāņem vērā, ka aprēķinos nav iekļauta iespējamā finansiālā ietekme uz starptautiskajiem norēķiniem, kā arī uz citiem Latvijas Pasta procesiem. Latvijas Pasts veic šo jautājumu izvērtējumu, jo tie var būtiski ietekmēt gala izmaksas un lēmuma kopējo ekonomisko pamatojumu;
5) Tarifu izmaiņas var ietekmēt pārējo pastnieku sniegto pakalpojumu skaita izmaiņas (pārējie UPP groza pakalpojumi, finanšu pakalpojumi u.c.);
6) Ietaupījums aprēķināts, ja tiks sniegts valsts atbalstu tikai izdevumiem Eiropas Savienības valodās izdotiem preses izdevumiem. Krievu valodā izdoto preses vienību īpatsvars veido 9,31% no kopējā preses vienību skaita (tiek pieņemts, ka arī krievu valodā izdoto preses izdevumu svars ir 9,31% no kopējā); tiem netiek piemērots valsts atbalsts, un valsts atbalsta nepiemērošana šiem izdevumiem neizsauc lielāku kopējo piegādājamo vienību skaita kritumu.
Salīdzinot scenārijus, pirmšķietami lielāks valsts budžeta līdzekļu ietaupījums iespējams 1.scenārijā. Lai šī scenārija īstenošana neradītu negatīvas sekas uzņēmumam, pirms lēmuma pieņemšanas nepieciešams vērtēt līgumsaistības ar biznesa partneriem un klientiem, ja līgumu izpilde paredz piecu dienu piegādes un noteiktos kontrollaikus, un, ja nepieciešams, rastu iespēju laicīgi veikt nepieciešamos grozījumus līgumos.
Lai gūtu lielāku efektu ilgtermiņā, samazinot sniegto pakalpojumu izmaksas, būtu jāvērtē iespēja mainīt UPP kvalitātes prasības kopumā (detalizētāk apraksts sniegts 3. sadaļā). Grozījumi tiesību aktos jāizdara līdz 2027. gada trešajam ceturksnim, lai Regulators varētu izstrādāt dokumentus konkursam, kas būs jārīko 2028. gada sākumā UPP sniedzēja izvēlei periodam 2029.-2033. Rezultātā konkursa uzvarētājam Regulators varēs noteikt UPP saistības, ietverot tajās jaunas kvalitātes prasības.

[bookmark: _Toc216781979]2.4. Atbrīvojums no pievienotās vērtības nodokļa piemērošanas 

	Kā viens no risinājumiem ietekmes uz valsts budžeta mazināšanai starpresoru līmenī tika apspriests jautājums par atbrīvojumu no PVN piemērošanas arī attiecībā uz abonēto preses izdevumu piegādes pakalpojumiem, līdzīgi kā uz pārējiem UPP grozā esošiem pakalpojumiem, kā tas noteikts Pievienotās vērtības nodokļa likuma 52. panta pirmās daļas 1. punktā. 
	Iespējamais ieguvums lēšams 1,2 milj. EUR samazinājums no valsts budžeta maksājumiem kā valsts līdzmaksājuma daļa.
Satiksmes ministrijas sarakstē ar Finanšu ministriju tika sniegti argumenti un pamatojumi šādu grozījumu izdarīšanai. Finanšu ministrija norādīja, ka nav guvusi pārliecību, ka abonēto preses izdevumu piegādes pakalpojumiem obligāti būtu piemērojams atbrīvojums no PVN, ņemot vērā, ka abonēto preses piegādes pakalpojumu iekļaušana UPP grozā nav obligāta prasība Pasta direktīvā. Līdz ar to Finanšu ministrijai nepieciešams papildu laiks PVN atbrīvojuma tvēruma paplašināšanas pamatotības izvērtēšanai, tai skaitā citu dalībvalstu PVN piemērošanas prakses apzināšanai. Līdz ar to pēc citu dalībvalstu informācijas saņemšanas un izvērtēšanas Finanšu ministrija informēs par turpmāko rīcību šajā jautājumā.

[bookmark: _Toc216781980]3. Esošās situācijas raksturojums un iespējami risinājumi
	Vērtējot pasta komersantu darbības raksturojošos rādītājus - ieņēmumus un pasta sūtījumu apjomus, secināms, ka 2025. gada I pusgadā palielinājās ieņēmumi salīdzinājuma ar 2024. gada I pusgadu, taču tie ir mazāki, nekā 2024. gada II pusgadā. turpinot pieaugt apstrādāto paku skaitam, vienlaikus samazinoties vēstuļu korespondences sūtījumu un abonēto preses izdevumu skaitam. 
Vērojamas tendences pasta tirgū – vēstuļu sūtījumu un piegādātās abonētās preses vienību skaits turpina kristies. Vēstules aizstāj elektroniskais pasts, savukārt drukāto presi – digitālie un elektroniski mediji. Tajā pašā laikā turpina pieaugt paku sūtījumu skaits, kas skaidrojams gan ar strauju e-komercijas attīstību, gan ar pakomātu pieejamību. 
	Pasta komersantu iesniegtie dati par 2024. gadu liecina, ka pasta paku sūtījumi veidoja 51% jeb 30,9 miljonus sūtījumu, vēstuļu sūtījumi veidoja 28% un abonētās preses piegādes sūtījumi – 21%. Pasta paku kopējais sūtījumu skaits, salīdzinot ar 2023. gadu, pieauga par 13%.
	Salīdzinot 2025. gada I pusgada rezultātus ar iepriekšējiem gadiem, pieejamie dati liecina, ka kopējais pasta sūtījumu skaits 2025. gada I pusgadā, salīdzinot ar to pašu periodu pērn, palielinājās par 2% un sasniedza 29,8 miljonus sūtījumu. No tiem 16,6 miljoni bija paku sūtījumi. 
Tikmēr turpina samazināties vēstuļu sūtījumu skaits, sasniedzot 7,5 miljonus sūtījumu, kas ir par 13% mazāk, salīdzinot ar pirmo pusgadu iepriekšējā gadā un 5,7 miljoni abonētās preses sūtījumi (1. attēls).
1. attēls
Salīdzinošie dati par pasta sūtījumu skaitu 2025. gada I pusgadā un iepriekšējos periodos

[bookmark: _Toc216781981]3.1. Pasta sūtījumu piegādes veidi

Pasta nozares attīstības tendences apliecina straujo e-komercijas izaugsmi un lietotāju paradumu maiņu, jo izvēlas ērtākus pasta sūtījumu saņemšanas veidus ar iespēju izsekot pasta sūtījuma virzību. Atbilstoši iedzīvotāju paradumiem un vajadzībām pasta komersanti piedāvā ērtākus pakalpojumus, par ko liecina tas, ka vairāk nekā divas trešdaļas sūtījumu Latvijā tiek piegādāti ar pakomātu starpniecību.
Analizējot datus pēc sūtījuma piegādes veida (2. attēls), vērojams, ka iedzīvotāji par ērtāko piegādes veidu izvēlas pakomātu. 2025. gada I pusgadā pakomātos tika piegādāti 66% sūtījumu no kopējā piegādāto sūtījumu skaita.


2. attēls

Iespēju sūtījumu saņemt vai nosūtīt pakomātos nodrošina seši pasta komersanti, tajā skaitā Latvijas Pasts, kuram šobrīd ir plašāks pakomātu tīkla pārklājums ar 35 atrašanās vietām visā Latvijā, kur apkārtnē nav pārstāvēts neviens cits pasta komersants. (3. attēls)

3. attēls

Par augošām tendencēm pakomātu segmentā liecina arī tas, ka kurjerpasta pakalpojumu segmentā (4. un 5. attēls) samazinājies piegādāto paku skaits

4. attēls

5. attēls

Pasta likuma 18.panta pirmā daļa nosaka darbības, kuras veic pasta komersants, sniedzot tradicionālos pasta pakalpojumus
1) savāc pasta pakalpojumu sniegšanas vietās vai pieņem no sūtītāja šajā likumā noteiktajā veidā, šķiro, pārvadā un ievieto adresāta pastkastītē tādus vienkāršus vēstuļu korespondences sūtījumus, kuru izmērs nepārsniedz adresāta pastkastītes izmēru;
2) savāc pasta pakalpojumu sniegšanas vietās vai pieņem no sūtītāja šajā likumā noteiktajā veidā, šķiro, pārvadā un izsniedz adresātiem pret parakstu ierakstītus un apdrošinātus vēstuļu korespondences sūtījumus;
3) savāc pasta pakalpojumu sniegšanas vietās vai pieņem no sūtītāja šajā likumā noteiktajā veidā, šķiro, pārvadā un izsniedz adresātiem pret parakstu vienkāršas un apdrošinātas pasta pakas.
Pasta likuma 1. panta 19. punktā noteikts, ka pasta pakalpojumu sniegšanas vieta ir fizisks objekts (izņemot vēstuļu kastīti), kur lietotāji var nodot vai saņemt pasta sūtījumus. Ministru kabineta 2019. gada 15. oktobra noteikumi Nr. 477 “Prasības vienkāršo, ierakstīto un apdrošināto pasta sūtījumu izsniegšanai” nosaka prasības vienkāršo, ierakstīto un apdrošināto pasta sūtījumu izsniegšanai. Vienkāršu pasta sūtījumu izsniedz, ievietojot adresāta pastkastītē vai pasta komersanta uzstādītā pasta sūtījumu saņemšanas iekārtā. Saņemot ierakstītu vai apdrošinātu pasta sūtījumu pasta komersanta norādītajā iekārtā, adresāts ievada pasta komersanta piešķirto autorizācijas kodu, kas apliecina, ka ierakstīts vai apdrošināts pasta sūtījums ir izsniegts adresātam. Ja pasta sūtījums ir izņemts no iekārtas, iekārtā ievadītais autorizācijas kods ir apliecinājums, ka pasta sūtījumu saņēmis adresāts.
Lai izpildītu saistības pret UPU, saskaņā ar Pasta likuma 16. pantā noteikto klasifikāciju viens no pasta sūtījumu veidiem ir naudas pārveduma sūtījums. Izraudzītajam pasta operatoram (šobrīd tas ir Latvijas Pasts)  noteikts pienākums, izmantojot savu pasta tīklu, nodrošināt Latvijas teritorijā UPU noteikto maksājumu pakalpojumu - skaidras naudas pārvedumu atbilstoši UPU Nolīgumam par pasta maksājumu pakalpojumiem. Proti, UPP sniedzējs saņem no maksātāja pārsūtīšanai skaidras naudas līdzekļus un izmaksā saņēmējam naudas summu skaidrā naudā atbilstoši naudas pārveduma veidlapā norādītajam uzdevumam. Taču šis pakalpojums nav iekļauts ne UPP grozā, ne tradicionālajos pasta pakalpojumos, un starptautiskos naudas pārvedumus var nodrošināt tikai starp tām valstīm, kas parakstīja UPU Nolīgumu par pasta maksājumu pakalpojumiem.
Attiecīgi iepriekš minētie noteikumi Nr. 477 neattiecas uz naudas pārvedumu sūtījumu izsniegšanu, jo pēc sniegto darbību būtības pakomātos var pārsūtīt tikai pakas (sūtījumi ar precēm un priekšmetiem) un vēstuļu korespondenci (sūtījumi ar dokumentiem un sīkiem priekšmetiem). 




Iespējamā rīcība:
Piegādājamo un nosūtāmo pasta sūtījumu apjomu izmaiņu dinamika un pasta pakalpojumu veidu izmantošana atkarīga no lietotāju izvēles un paradumiem, un ar normatīvo regulējumu tas nav risināms.
Ievērojot tendences un iedzīvotāju izvēli plašāk izmantot pakomātus, kā arī Pasaules Pasta konvencijā veiktos grozījumus, nosakot prasības par izsekošanas papildpakalpojumu nodrošināšanu pakām ar precēm, jāvērtē iespēja pārskatīt pasta regulējumu un veikt grozījumus tiesību aktos:
- lai pilnveidotu pasta pakalpojumu definīcijas; 
- lai nodrošinātu konkurētspējīgus pakalpojumus UPP sniegšanas ietvaros, izvērtējot nepieciešamību noteikt minimālās UPP sniedzēja pasta pakomātu pārklājuma prasības, kuras Regulators varētu noteikt lēmumā par UPP saistību noteikšanu;
- Publiskas personas finanšu līdzekļu un mantas izšķērdēšanas novēršanas likumā, nosakot izņēmumu prasībai par informācijas publisku pieejamību, ja līgumus ar ēku un zemes īpašniekiem par pasta pakomātu uzstādīšanu slēdz UPP sniedzējs, kas veicinātu UPP sniedzēja konkurētspēju un pakomātu ierīkošanu vienlīdzīgos apstākļos salīdzinājumā ar pārējiem pasta komersantiem.
Vienlaicīgi, lai nodrošinātu pasta pakalpojumu pieejamību dažādām iedzīvotāju grupām, t.sk. senioriem un reģionos, un to klātienes apkalpošanu, kas ietver pakalpojumu sniegšanu pasta sūtījumu sagatavošanai un nosūtīšanai (pastmarku iegāde, aplokšņu un citu iepakojumu veidu iegāde, klātienes konsultācijas par dažādiem sūtījumu veidiem, to priekšrocībām, izcenojumu un papildpakalpojumiem, iespējas norēķināties ar skaidru naudu, vēstuļu korespondences noformēšana, vēstuļu korespondences un pasta paku iesaiņošana u.c. pakalpojumi, kas nav pieejami pakomātos), noteikt tādas prasības pasta nodaļu izvietošanai, kas būtu līdzsvarotu pakalpojumu pieejamību, sūtījumu skaita dinamiku un nodrošinātu pakalpojumu ekonomisko pieejamību jeb būtu zemākas par pašreizējām prasībām par pasta pakalpojumu sniegšanas vietu skaitu.

[bookmark: _Toc216781982]3.2. Pasta sūtījumu piegādes kvalitātes izpilde
	
Atbilstoši Pasta direktīvā noteiktajam, noteiktās UPP saistības paredz, ka ir jāizpilda kvalitātes prasības attiecībā uz pasta sūtījumu savākšanas un piegāžu biežumu, proti, jāpiegādā pasta sūtījumi vismaz vienu reizi dienā un vismaz piecas dienas darba nedēļā. Jāpilda arī prasība attiecībā uz vēstuļu kastīšu tukšošanu vismaz vienu reizi dienā un vismaz piecas darba dienas nedēļā. Minētās prasības jāizpilda dienās, ja tās saskaņā ar normatīvajiem aktiem nav noteiktas par svētku dienām.
	Lai sasniegtu Pasta direktīvā noteikto piegāžu kvalitātes mērķi, UPP saistības paredz standarta D+1 izpildi 90 %, proti, adresātiem jāpiegādā vismaz 90 % no visiem vienkāršas vēstuļu korespondences sūtījumiem nākamajā darba dienā pēc vienkāršas vēstuļu korespondences sūtījuma nodošanas pasta pakalpojumu sniegšanas vietā līdz pakalpojuma sniedzēja norādītajam laikam vai ievietošanas vēstuļu kastītē līdz vēstuļu kastītes pēdējās tukšošanas reizes laikam. Latvijas Pasts 2023. gadā [footnoteRef:11] iekšzemes sūtījumu piegādes kvalitātes rādītāji 2023. gadā bija 93 %, kas atbilst Regulatora noteiktajam mērķim. [11:  https://pasts.lv/lv/par_mums/parskati_un_statistika/kvalitate/; Latvijas Pasta dati par kvalitātes prasību izpildi] 

Attiecībā uz paku piegādēm jānodrošina piegādes vismaz 98 % no visiem pasta paku sūtījumiem ceturtajā darba dienā pēc pasta pakas sūtījuma nodošanas pasta pakalpojumu sniegšanas vietā. Savukārt ierakstītu vai apdrošinātu vēstuļu korespondences sūtījumu no nosūtīšanas pasta pakalpojumu sniegšanas vietas līdz izsniegšanas pasta pakalpojumu sniegšanas vietai jāpārsūta divu darba dienu laikā.
	
Analizējot situāciju ES dalībvalstīs[footnoteRef:12], secināms, ka sūtījumu piegādes biežums ES dalībvalstīs atšķiras – piecas vai sešas reizes darba nedēļā. Lielākajā daļā valstu UPP sniedzējam jānodrošina vismaz viena sūtījumu savākšana un piegāde dienā piecas dienas nedēļā. Bet pastāv arī citas atšķirīgas kvalitātes prasības (4. tabula).  [12:  ERGP (25) 21 report on QoS, consumer protection and complaint handing https://single-market-economy.ec.europa.eu/sectors/postal-services/european-regulators-group-postal-services_en] 


4. tabula
Sūtījumu savākšanas /piegādes biežums

	Valsts
	Savākšana/piegāde

	BG
	viena vai divas savākšanas dienā Sofijā
piecas vai sešas savākšanas un piegādes nedēļā visā teritorijā

	DK
	nav obligātu prasību par savākšanas/piegādes reizēm dienā, bet 5 reizes nedēļā

	FI
	trīs reizes nedēļā savākšana un piegāde visā teritorijā

	DE, FR, MT
	sešas savākšanas un piegādes  nedēļā visā teritorijā

	NO
	piegāde katru otro dienu

	LV, EE, LT
	vienu reizi dienā piecas dienas nedēļā



Vēstuļu apjoma samazināšanās dēļ UPP sniedzējam pieaug finansiālā slodze, tādēļ pēdējos gados Eiropas valstis sāk pārskatīt un rezultātā samazināt UPP saistību apjomus, izmantojot Pasta direktīvā noteiktās tiesības, kas pieļauj noteikt atkāpes attiecībā uz pasta sūtījumu savākšanas un piegādes biežumu (5. tabula). Paziņojot EK par izņēmumu gadījumiem UPP saistību noteikšanai, minēti dažādi iemesli. Nosakot izņēmumus ģeogrāfisku un ekonomisku apstākļu dēļ, savākšana vai piegāde var būt retāka vai organizēta citādi.

5. tabula
Pamatojumi izņēmumu piemērošanai attiecībā uz UPP kvalitātes prasībām

	Izņēmumu kategorija
	Valstis, kas piemēro izņēmumus attiecībā uz pasta sūtījumu piegādes biežumu
	Valstis, kas piemēro izņēmumus attiecībā uz pasta sūtījumu savākšanas biežumu
	Piezīmes

	Kalnaini apvidi
	BG, HR, FR, EL, IT, NO, RO, RS, SK, SE
	BG, FR, EL, IT, NO, RO, SE 
	Izņēmumi biežāk piemēroti sarežģītas piekļuves dēļ

	Zema iedzīvotāju blīvuma teritorijas
	BG, HR, FI, IT, NO, RO, SK, SE 
	BG, FI, IT, NO, RO, SE 
	Tipiski retāk apdzīvoti lauki/attālumi izraisa retāku apkalpošanu.

	Salu izolētība
	DK, EE, FI, FR, EL, NO, SE 
	DK, EE, EL, FI, FR, NO, SE
	Salu teritorijas ar ierobežotu savienojamību

	Zemi sūtījumu apjomi/mazs trafiks
	IT, RO
	DK, IT, RO 
	Biežums pielāgots reālajam pieprasījumam.

	Slikti attīstīta infrastruktūra

	IT, BG, HR, RO 
	BG, RO  
	(atkarīga no vietējiem apstākļiem, ceļu trūkums)

	Augstas pakalpojuma izmaksas
	NO, RO, SK 
	NO, RO
	Dārga apkalpošana attālos/ maz apdzīvotos reģionos

	Ekstrēmi laika apstākli
	EL, RO, 
	EL, RO 
	Piem., plūdi, sniegs, vētras — īslaicīgi izņēmumi.

	Citi iemesli
	BG (regulāra sabiedriska  transporta trūkums);
HR koplietojamās pastkastītes)
EE (svētku dienas)
	BG (regulāra sabiedriska  transporta trūkums);
EE (svētku dienas).
	Konkrēti valstu regulējumi/organizatoriski apstākļi.



Papildus pienākumam nodrošināt savākšanas un piegādes biežumu, UPP izpildē var būt īpaši gadījumi, kad pasta sūtījumu piegāde saņēmējam uz mājām vai telpās dažādu iemeslu dēļ nav iespējama, un UPP sniedzējiem atļauts veikt piegādes ar īpašiem nosacījumiem. Izņēmumi tiek piemēroti arī attiecībā uz pasta sūtījumu piegādi tieši adresāta dzīvesvietā. 6. tabulā minētajos gadījumos pasta sūtījumus piegādā līdz pasta pakalpojumu sniegšanas vietai, abonentu kastītēs vai citās vietās. 

6. tabula
Pamatojumi izņēmumu piemērošanai attiecībā uz pasta sūtījumu piegādes vietām

	
	Valstis, kas piemēro izņēmumus attiecībā uz piegādes vietu

	Ģeogrāfiskie apstākļi
	CZ, DK, FI, EL, HU, PT, RO, SK, SI, SP, SE

	Zems iedzīvotāju blīvums
	AT, DK, EL, HU, RO, SK, SI, SP, SE

	Teritorijas, kur trūkst ielu /adrešu nosaukumu
	EL, PT, RO, SP

	Veselības un drošības faktori
	AT, CZ, EL, HU, PT, RO, SK, SI, SP, SE, TK



Ja piegāde uz dzīvesvietu nav iespējama, tiek izmantoti alternatīvie risinājumi:
- pastkastīšu bloki;
- vietējās pasta nodaļas;
- pasta aģentūras;
- ārpus mājas izstādītās pastkastītes;
- pakomāti;
- vietas, kuras klients un pakalpojuma sniedzējs vienojas izmantot.

Iespējamā rīcība:
UPP ilgtspējīgai nodrošināšanai vērtēt kvalitātes prasību pārskatīšanas nepieciešamību, kas potenciāli samazinātu UPP sniegšanas izmaksas, mazinot zaudējumus un attiecīgi slogu uz valsts budžetu:
- Vērtēt iespēju mainīt kvalitātes standartu D+1 90 % uz D+3 90 % vienkāršiem vēstuļu korespondences sūtījumiem, izvērtējot iespējamo negatīvo finansiālo ietekmi uz ieņēmumiem no starptautisko sūtījumu plūsmas, kā arī izvērtējot pasta sūtījumu piegādes kvalitātes prasību izmaiņu ietekmi uz saistīto pakalpojumu (piemēram, aicinājumu piegāde, pastnieka mājās pakalpojumi) pieejamību un kvalitāti; 
- Ņemot vērā situāciju Latvijā un notiekošos procesus ES, arī Latvijā varētu vērtēt iespējamās izmaiņas, pārņemot labākas prakses piemērus attiecībā uz UPP saistību kvalitātes prasību pārskatīšanu, lai rastu risinājumu vēstuļu korespondences sūtījumu piegādes regularitātes pārskatīšanai, lai samazinātu ar pakalpojumu sniegšanu saistītās piegādes izmaksas.
	
[bookmark: _Toc179978784][bookmark: _Toc216781983]3.2.2. Pasta pakalpojumu sniegšanas vietu nodrošināšana

Latvijas regulējums nosaka veidus, kādos var piegādāt pasta sūtījumus:[footnoteRef:13] [13:  https://likumi.lv/ta/id/193574-pasta-likums; Pasta likums;
https://likumi.lv/ta/id/310007-prasibas-vienkarso-ierakstito-un-apdrosinato-pasta-sutijumu-izsniegsanai; Ministru kabineta 2019.gada 15.oktobra noteikumi Nr.477 “Prasības vienkāršo, ierakstīto un apdrošināto pasta sūtījumu izsniegšanai”] 

- ievietojot adresāta pastkastītē vai pasta komersanta uzstādītā pasta sūtījumu saņemšanas iekārtā;
- izsniedzot pret parakstu adresātam norādītajā adresē;
- izsniedzot adresātam pasta pakalpojumu sniegšanas vietā;
- izsniedzot pēc pasta komersanta piešķirtā autorizācijas koda ievades pasta komersanta norādītajā iekārtā.
Atbilstoši Regulatora lēmumā par UPP saistību noteikšanu  minētajiem kritērijiem pasta sūtījumu savākšanai un piegādei UPP sniedzējs nodrošina pasta pakalpojumu sniegšanas vietas, kur var nodot un saņemt pasta sūtījumus, un vēstuļu kastītes, kur var nodot pasta sūtījumus. Savukārt par pastkastīšu uzstādīšanu saņemto pasta sūtījumu ievietošanai un remontu saskaņā ar Pasta likuma 49. panta ceturto daļu atbild lietotāji.

[bookmark: _Toc179978785][bookmark: _Toc216781984]3.2.2.1. Pasta pakalpojumu sniegšanas vietas

[bookmark: _Hlk176384754]a) pasta pakalpojumu sniegšanas vietu pārklājums

Regulatora noteiktās UPP saistības attiecībā uz pasta pakalpojumu sniegšanas vietu skaitu un izvietojumu ir noteiktas atkarībā no iedzīvotāju skaita un administratīvās teritorijas statusa:
- katrā valstspilsētā ir jābūt vismaz vienai pasta pakalpojumu sniegšanas vietai. Ja valstspilsētā ir vairāk par 25 000 pastāvīgo iedzīvotāju, jāizvieto vienu pasta pakalpojumu sniegšanas vietu uz katriem nākamajiem nepilna vai pilna skaita 25 000 pastāvīgo iedzīvotāju; 
- katrā novada pilsētā ir jābūt vismaz vienai pasta pakalpojumu sniegšanas vietai. Ja novada pilsētā ir vairāk par 15 000 pastāvīgo iedzīvotāju, jāizvieto vienu pasta pakalpojumu sniegšanas vietu uz katriem nākamajiem nepilna vai pilna skaita 15 000 pastāvīgo iedzīvotāju;
- katrā pagastā ir jābūt vismaz vienai pasta pakalpojumu sniegšanas vietai (šis nosacījums neattiecas uz pagastiem, kuru administratīvajā teritorijā atrodas novada pilsēta).
Pasta likums nosaka pasta pakalpojumu sniegšanas vietas definīciju: “fizisks objekts (izņemot vēstuļu kastīti), kur lietotāji var nodot vai saņemt pasta sūtījumus”, kā arī paredz iespējas pasta sūtījumu savākt un piegādāt dažādos veidos, tostarp, arī lietotāju atrašanās vietās, tam nav obligāti jāuztur fiziska pasta nodaļa. Ievērojot, ka UPP tīrās izmaksas ir valsts atbalsts un tiek kompensētas no valsts budžeta, Pasta likums nosaka pienākumu, ka UPP jāsniedz ekonomiski izdevīgākajā veidā. 
Vēsturiski papildus UPP sniegšanai Latvijas Pasts pasta nodaļās piedāvāja plaša spektra pakalpojumus, ņemot vērā iedzīvotāju vajadzības, kas nestu papildu ienākumus. Taču pēdējos gados strauji samazinās sūtīto vēstuļu skaits un vispārīgs pieprasījums pasta nodaļā tieši pēc pasta pakalpojumiem, kas ievērojami ietekmē tās izmaksas, kuras var attiecināt uz UPP, bet daļā pasta nodaļu pat radot nerentablos rādītājus kopumā. Tādējādi Latvijas Pasts uzsācis UPP sniegšanas optimizāciju, lai nerastos papildu zaudējumi.
Ik gadu pieaug pakalpojumu sniegšanas izmaksas uz vienu vienību, ko izraisa, galvenokārt, vairāki ārējie faktori – klientu paradumu maiņa, tradicionālo pasta sūtījumu un piegādājamo abonēto preses izdevumu apjoma kritums, jo samazinās pieprasījums pēc šiem pakalpojumiem, transporta un loģistikas izmaksu kāpums, energoresursu cenu palielināšanās un darbinieku atalgojuma pieaugums, nepieciešamība nodrošināt UPP noteiktā kvalitātē atbilstoši Regulatora noteiktajām prasībām, kas ir viens no iemesliem UPP tarifu pārskatīšanai. 
Pēdējos gados vērojama tendence attālinātos novados un pagastos samazināties iedzīvotāju skaitam, līdz ar to samazinās arī pieprasījums pēc pasta pakalpojumiem. Praksē ir pasta nodaļas, kuras dienā apmeklē vien divi - trīs pasta pakalpojumu lietotāji, kas UPP sniedzējam rada ievērojamus zaudējumus. Situācijas uzlabošanai Latvijas Pasts kopš 2018. gada pakāpeniski reorganizē pasta nodaļas, mainot to darbības modeli, proti, nosakot elastīgus darba laikus, tas ir, fiksētā vietā pakalpojumus nodrošina, bet ne pilnu darba dienu, vienlaikus iedzīvotājiem tiek piedāvāta iespēja saņemt pasta pakalpojumus arī tieši savā dzīvesvietā pie pastnieka, vai pasta sūtījumu saņemšana tiek organizēta arī pie sadarbības partneriem.
Latvijas Pasts 2024. gada janvārī publiskajā telpā informēja sabiedrību par plāniem ievērojami reorganizēt pasta nodaļu tīklu, 2024. gadā slēdzot 105 pasta nodaļas, kuru uzturēšana ilgstoši nav rentabla. Savu lēmumu Latvijas Pasts skaidroja ar to, ka pamatā pasta nodaļu darbības formāts tiks mainīts nodaļās ar zemiem rentabilitātes rādītājiem laika periodā no 2022. gada līdz 2023. gadam un kur pasta pakalpojumu apjoms veidoja ne vairāk kā 25 % no kopējā pasta nodaļas apgrozījuma. Minētajās pasta nodaļās lielāko darbības apjomu (vairāk nekā 60 % no kopējā apgrozījuma) veidoja saimniecības preču tirdzniecība, kas nav Latvijas Pasta darbības prioritāte. Tādējādi, lai uzlabotu Latvijas Pasta finansiālo situāciju, kā arī sniegto pakalpojumu efektivitāti, samazinoties pieprasījumam pēc tradicionālajiem pasta pakalpojumiem, Latvijas Pasts uzsācis pilna pakalpojuma spektra pasta nodaļu tīkla optimizāciju, restrukturizējot darbības modeļa maiņu, un plānojot nodrošināt UPP pieejamību klienta noradītajā adresē pēc klienta pieprasījuma (turpmāk – “Pastnieks mājās”), kā arī piedāvājot sūtījumu saņemšanu/nodošanu pasta pakomātu tīklā. Pastnieks klienta dzīvesvietā nodrošina pastkaršu un vēstuļu nosūtīšanu, pastmarku un aplokšņu iegādi, sūtījumu piegādes, preses izdevumu abonēšanu un piegādi, naudas pārvedumu un pensijas saņemšanu, komunālo un citu rēķinu samaksu, iemaksas PNS kontā u.c.  
Ņemot vērā paredzētās apjomīgas izmaiņas īsā laika periodā, kā arī informācijas trūkumu par turpmākām pakalpojumu saņemšanas iespējām, tas radīja negatīvu sabiedrības reakciju, jo iedzīvotāji vairs nevarēs saņemt pakalpojumus ierastā kārtībā pasta nodaļā. Līdz ar to pēc vairākām diskusijām šī reforma tika apturēta un, apzinoties pasta pakalpojumu pieejamības lomu Latvijas reģionu attīstībā, kā arī rūpējoties par mazāk aizsargāto iedzīvotāju grupām, Latvijas Pasts ir pārskatījis un mainījis stratēģiskos uzstādījumus pasta nodaļu tīkla tālākajā attīstībā. 
Samazinoties pieprasījumam un iedzīvotāju skaitam reģionos, vienlaikus saglabājot esošo pasta nodaļu skaitu, veidojas neefektīvo izmaksu pieaugums, tādējādi radot negatīvu efektu uz UPP sniegšanas izmaksām un pakalpojuma tarifu. Regulators ir atzinis, ka Latvijas Pasta piedāvātais pakalpojums “Pastnieks Mājās” tiek uzskatīts par pasta pakalpojumu sniegšanas vietu.

b) pasta pakalpojumu sniegšanas vietu darba laiks

Regulatora noteiktās UPP saistības paredz, ka pasta pakalpojumu sniegšanas vietas ir atvērtas vai darbojas vismaz vienu stundu dienā vismaz piecas darba dienas nedēļā, ja tās saskaņā ar normatīvajiem aktiem nav noteiktas par svētku dienām.
Latvijas Pasts nosakot pasta nodaļu darbības laiku vadās no iedzīvotāju paradumu maiņas, līdz ar to būtu jādod iespēja UPP sniedzējam pašam noteikt konkrētas dienas, kad  tiek nodrošināts pakalpojums, vadoties no pakalpojumu pieprasījuma konkrētā pasta pakalpojumu sniegšanas vietā.

ES dalībvalstīs 91% valstu ir noteikumi par minimālo kontaktpunktu skaitu. Prasības nodrošināt pietiekamu pasta piekļuves vietu skaitu ir ļoti dažādas. Lielākajā daļā valstu tiek izmantota kritēriju kombinācija, kas ir atkarīga no ģeogrāfiskās un demogrāfiskās specifikas. 7. tabulā uzskaitīti visbiežāk sastopamie kritēriji 


7. tabula 
Kritēriji pasta pakalpojumu piekļuves punktu izvietošanai ES dalībvalstīs

	Kritērijs
	Valstis, kurās nosaka šo kritēriju

	Pasta iestāžu skaits katrā ģeogrāfiskajā apvidū/pašvaldībā

	AT, BE, CZ, DE, EE, EL, FI, HU, IT, LV, LT, MT, NO, PL, PT, RO, SI, SP

	Viena pasta iestāde uz iedzīvotāju skaitu, kas varētu būt atkarīga no teritorijas lieluma un no tā, vai pastāv atšķirības starp lauku un pilsētu teritorijām
	BG, EL, FR, HR, HU, LV, LT, PL, PT, RO, SP

	Kritēriju kombinācija uz iedzīvotāju skaitu un maksimālo attālumu, īpaši lauku apvidos
	AT, BG, DE, FR, HU, IT, LT, NL, PT, SK, SP

	Maksimālais attālums, kas jānobrauc līdz tuvākajai pasta iestādei
	AT, CZ, FI, FR, HU, IT, LT, PT, SI, SP

	Minimālais pasta nodaļu skaits, kas nodrošina UPP vai pilnu pasta pakalpojumu klāstu
	CZ, DE, EE, SP, FR, HU, LV, PT, SI

	Iedzīvotāju procentuālais daudzums noteiktā attālumā no pasta iestādēm
	AT, BE, HU, FR, IT, LT, PT, SI

	Pasta nodaļu un piekļuves punktu blīvums atbilst lietotāju vajadzībām
	CY, EL, HU, LU, PL, SI



Nav vienotas pieejas saistošo nosacījumu noteikšanai. Prasības, kritēriji vai pienākumi, lai nodrošinātu, ka UPP sniedzējs nodrošina pietiekamu (minimālo) pasta pakalpojumu sniegšanas vietu skaitu, ir noteikti dalībvalstu tiesību aktos, regulatoru vai ministriju izdotajos noteikumos. Tā kā nav noteikti stingri nosacījumi pasta pakalpojumu sniegšanas vietu formātam, UPP sniedzēji nodrošina dažādus piekļuves vietu veidus:
- pastāvīgās pasta nodaļas, ko pārvalda UPP sniedzēji (94% valstu);
- mobilās un sezonālas pasta nodaļas;
- pastnieks; 
- pastāvīgās pasta aģentūras, ko pārvalda trešās puses (vairāk nekā 75% valstu).
Trešo personu pārvaldītie pasta piekļuves punkti/aģentūras atrodas mazumtirdzniecības veikalos (91%), degvielas uzpildes stacijās, kioskos (54%), pašvaldības iestādēs, dzelzceļa stacijās, lielveikalos, tūrisma informācijas punktos, aptiekās, grāmatnīcās u.tml.

UPP nozīme ir atzīta jau iepriekšējos gados. Pasta pakalpojumiem ir galvenā loma sociālajā iekļaušanā, kas ļauj iedzīvotājiem būt sociāli iekļautiem un apmierināt viņu pamatvajadzības, kas liecina, ka, neskatoties uz jaunajām tehnoloģijām, pasta pakalpojumi joprojām ir būtiski pakalpojumi visiem iedzīvotājiem, īpaši attālos reģionos. Tādēļ lielākajā daļā valstu joprojām tiek noteikti nosacījumi pasta piekļuves vietu tīkla uzturēšanai un pasta pakalpojumu sniegšanai klientiem.
Tāpat Latvijas iedzīvotājiem ir svarīgi tie UPU aktos noteiktie pasta maksājumu pakalpojumi, kas jānodrošina izraudzītajam pasta operatoram saskaņā ar Nolīgumu par pasta maksājumu pakalpojumiem, kā arī tie finanšu pakalpojumi, ko vēsturiski ir nodrošinājis Latvijas Pasts kā maksājumu iestāde (piemēram, Pasta norēķinu sistēmas IBAN konti, pensiju un pabalstu izmaksa, rēķinu apmaksa, iekšzemes un starptautiskie naudas pārvedumi, iemaksas PNS kontā).

[bookmark: _Toc179978786][bookmark: _Toc216781985]3.2.2.2. Vēstuļu kastītes

Vēstuļu kastīšu nodrošināšanai arī tiek noteiktas prasības ar kritērijiem, lai nodrošinātu atbilstošu vēstuļu kastīšu skaitu valsts teritorijā, kas atšķiras dažādās valstīs. Līdzīgi, ka ar prasībās piekļuves punktu nodrošināšanai, kritēriji tiek noteikti tiesību aktos, regulatoru vai atbildīgo ministriju lēmumos.
Latvijā Regulators ar lēmumu Nr. 79 noteica prasības attiecībā uz vēstuļu kastīšu skaitu un to izvietojumu, balstoties uz iedzīvotāju skaitu administratīvajā teritorijā un šo teritoriju statusu: 
-katrā valstspilsētā ir vismaz viena vēstuļu kastīte, tajā skaitā pie katras pasta pakalpojuma sniegšanas vietas, uz katriem 8 000 pastāvīgo iedzīvotāju; ja valstspilsētā ir vairāk par 8 000 pastāvīgo iedzīvotāju, pakalpojuma sniedzējs izvieto vienu vēstuļu kastīti uz katriem nākamajiem nepilna vai pilna skaita 8 000 pastāvīgo iedzīvotāju;
-katrā novada pilsētā ir vismaz viena vēstuļu kastīte, tajā skaitā pie katras pasta pakalpojuma sniegšanas vietas; ja novada pilsētā ir vairāk par 6 000 pastāvīgo iedzīvotāju, pakalpojuma sniedzējs izvieto vienu vēstuļu kastīti uz katriem nākamajiem nepilna vai pilna skaita 6 000 pastāvīgo iedzīvotāju;
- katrā pagastā ir vismaz viena vēstuļu kastīte; ja pagastā ir vairāk par 4 000 pastāvīgo iedzīvotāju, pakalpojuma sniedzējs izvieto vienu vēstuļu kastīti uz katriem nākamajiem nepilna vai pilna skaita 4 000 pastāvīgo iedzīvotāju;
- ja pasta pakalpojumu sniedzējs pagastā vēstuļu korespondences sūtījumu savākšanu nodrošina pēc izsaukuma lietotāja norādītajā adresē, vēstuļu kastītes var neuzstādīt.
- vēstuļu kastīti tukšo vismaz vienu reizi dienā un vismaz piecas darba dienas nedēļā, ja tās saskaņā ar normatīvajiem aktiem nav noteiktas par svētku dienām.

Ievērojot, ka samazinās vēstuļu korespondences apjomi, bet Latvijas Pastam jāturpina nodrošināt sūtījumu savākšanas/piegāžu maršruti un procesi arī gadījumos, kad reizi dienā jāpiegādā ļoti mazs vēstuļu apjoms vai reizi dienā jātukšo vēstuļu kastīte, bet novērojumi liecina, ka atsevišķās teritorijās vēstuļu kastītē ievietoto sūtījumu skaits ir niecīgs vai pat nav ievietots neviens sūtījums, izmaksu samazināšanai jāmeklē efektīvie risinājumi. Tādēļ jāvērtē pieprasījuma līmenis ar nolūku pārskatīt prasības vēstuļu kastīšu skaitam, izvietojumam un iztukšošanas biežumam.
Salīdzinoši dažās ES dalībvalstīs ir noteikti arī kritēriji, vai kritēriju kombinācijas (8. tabula). Lai gan kopējais vēstuļu sūtījumu apjoms turpina samazināties, vēstuļu kastīšu pieejamība joprojām ir būtisks pasta pakalpojumu pieejamības elements. Lai nodrošinātu lietotāju vajadzību apmierināšanu UPP ietvaros, tiek ņemtas vērā valstu īpatnības, sociālās iekļaušanas nozīme, jo īpaši neaizsargātiem lietotājiem un tiem, kas dzīvo lauku vai attālos apgabalos, kā arī plaša vēstuļu kastīšu tīkla uzturēšanas ekonomiskā ilgtspējība. 84% valstu ir noteikti kritēriji, kas nosaka pietiekamu pastkastīšu skaitu un izvietojumu. Taču 15,6 % valstu nav noteikušas šādas prasības regulējumā (EE, FR, LT, SE, TR). 93.7% valstu pieprasa norādīt savākšanas laikus uz vēstuļu kastītēm.
Kritēriji vēstuļu kastīšu pieejamībai parasti balstās uz:
- iedzīvotāju skaitu (atsevišķi pilsētām un laukiem),
- attālumu līdz tuvākajai kastītei,
- prasību nodrošināt pieejamību visām iedzīvotāju grupām.

8. tabula
Kritēriji vēstuļu kastīšu izvietošanai ES dalībvalstīs

	Kritērijs
	Valstis, kurās nosaka šo kritēriju

	Viena vēstuļu kastīte uz iedzīvotāju skaitu atkarībā no apdzīvotās vietas veida (atšķirība starp pilsētām un laukiem)
	BG, CY, CZ, EL, HU, LV, NL, SI, SK, PT, RO, SP

	Vēstuļu kastīšu skaits katrā kopienā/apgabalā
	BG, BE, IT, LV, HU, RO, SI

	Maksimālais attālums starp vēstuļu kastītēm un pasta lietotāju
	AT, CZ, DE, EL, FI, IT, MT, SP

	Maksimālais attālums starp vēstuļu kastītēm un pasta lietotājiem un iedzīvotāju skaits uz vienu vēstuļu kastīti
	BG, EL, NL, SK

	Pastkastīšu skaitam vienmēr ir jāatbilst lietotāju prasībām.
	AT, CY, LU, PL, SI

	Maksimālais attālums starp vēstuļu kastītēm
	HR, IE, 



Divdesmit gadu laikā kopš Pasta direktīvas ieviešanas vēstuļu kastīšu loma nav mainījusies, kaut arī vēstuļu korespondences sūtījumu apjoms samazinājies. Vēstuļu kastīšu saglabāšana joprojām ir svarīga un regulējumā ir jāņem vērā dažādi apstākļi, piemēram: nacionālās īpatnības, patērētāju vajadzības un sociālā iekļaušana, jo īpaši neaizsargātiem lietotājiem un cilvēkiem, kas dzīvo attālās teritorijās, no vienas puses, un vēstuļu kastīšu tīkla uzturēšanas ekonomiskā lietderība no otras puses.

Iespējamā rīcība:
UPP sniegšanas efektivizācijas nolūkā būtu jāvērtē iespēja pārskatīt UPP kvalitātes prasības attiecībā uz pasta pakalpojumu sniegšanas vietu nodrošināšanu, kā arī vērtēt iespējas alternatīvo risinājumu rašanai, lai tie atbilstu lietotāju vajadzībām.
Ar mērķi nodrošināt UPP klātienes pieejamību un samazinātu ar UPP sniegšanu saistītās izmaksas:
- pārskatīt pasta pakalpojumu sniegšanas vietu pārklājuma prasības, nosakot minimāli nepieciešamo fizisku pasta nodaļu pārklājumu pasta pakalpojumu nodrošināšanai klātienē apdzīvotās vietās (kas iedalās valstspilsētās, pilsētās, ciemos, mazciemos un viensētās);
- pārskatīt prasības pasta nodaļu darba laikam (piemēram, ka pasta nodaļas ir atvērtas konkrētas diena un darbojas noteiktu stundu skaitu nedēļā);
- pārskatīt prasības par vēstuļu kastīšu izvietojumu un iztukšošanas laiku;
- vērtēt nepieciešamību rast risinājumus un izstrādāt kritērijus dažādu pasta pakalpojumu sniegšanas vietu formu darba laikam un pieejamībai (piemēram, iekārtu izmantošana 24/7).

[bookmark: _Toc216781986]3.2.4. Abonēto preses izdevumu piegāde

Abonētās preses piegādes pakalpojumi ir UPP sastāvdaļa, taču atšķirībā no citiem nosacījumiem tarifu piemērošanai par UPP sastāvā esošo pakalpojumu sniegšanu (attiecībā uz vēstulēm un pakām), maksa par abonēto preses izdevumu piegādes pakalpojumiem ir sadalīta divās daļās, no kurām vienu maksā preses izdevējs, bet otra tiek segta no Satiksmes ministrijas valsts budžeta līdzekļiem. 
Tāpat UPP nodrošināšanas ietvaros atšķiras kvalitātes prasības šī pakalpojuma sniegšanai. Ievērojot Pasta likuma pārejas noteikumu 23. punktu, proti, ka no 2022. gada 1. janvāra līdz 2026. gada 31. decembrim abonēto preses izdevumu piegādes pakalpojumu kvalitātes prasības tiek nodrošinātas, nepasliktinot piegādes laikus, kas noteikti līdz 2021. gada 1. janvārim starp preses izdevējiem un pasta komersantu noslēgtajos līgumos, Regulatora lēmumā Nr. 79 noteikti dažādi kontrollaiki abonēto preses izdevumu piegādei. Abonētos preses izdevumus adresātam piegādā preses izdevumu iznākšanas dienā, ja abonētie preses izdevumi ir nodoti savākšanai pakalpojuma sniedzējam ne vēlāk kā iepriekšējā darba dienā, ievērojot noteiktos abonēto preses izdevumu piegādes laikus dažādās Latvijas administratīvajās teritorijās, sākot ar plkst. 8.00 (Rīgā, Jelgavā, Mārupes pilsētā), nākamie laiki plkst. 10.00, 11.00, 12.00, 13.00, 14.00 un 15.00, un, beidzot ar nosacījumu “piegādes darba dienā”. 
Šis pakalpojums rada būtisku ietekmi uz valsts budžetu, jo piegādājamo sūtījumu skaits samazinās, bet kopējās pakalpojuma sniegšanas izmaksas tik strauji nevar samazināties, jo lielāko daļu sastāv no fiksētām izmaksām.
Saskaņā ar Latvijas Pasta indikatīvām prognozēm (9. tabula) arī turpmāk prognozējams piegādāto abonēto preses izdevumu skaita samazinājums:

9. tabula
Piegādāto abonēto preses izdevumu skaits

	2022. g.
	2023. g.
	2024. g.
	2025. g. (plāns)
	2026. g, prognoze
	2027. g. prognoze

	17 039 947
	14 398 412
	12 992 609
	11 277 944
	10 150 150
	9 135 135



Preses izdevumi, jeb drukātā prese ir viens no mediju veidiem. Drukāto mediju pastāvēšanas nodrošināšana notiek mediju politikas ietvaros. Ministru kabinets ar 2024. gada 1. oktobra rīkojumu Nr. 798 “Latvijas mediju politikas pamatnostādnes 2024.–2027. gadam” apstiprināja Latvijas mediju politikas pamatnostādnes 2024.–2027. gadam (turpmāk – Mediju pamatnostādnes). Par mediju pamatnostādņu īstenošanu atbildīgā institūcija ir Kultūras ministrija.  Mediju pamatnostādņu pielikumā veikts situācijas izvērtējums un norādīts, ka pēdējos gados vērojama tendence ievērojami kristies piegādājamo abonēto preses izdevumu skaitam, drukātās preses lasītāju skaits turpina sarukt, un arī turpmāk prognozēts, ka šī tendence turpināsies, palielinot ietekmi uz nepieciešamā valsts budžeta finansējuma apmēru. Tādēļ Latvijas mediju vides un informatīvās telpas stiprināšanai un piekļuves informācijai nodrošināšanai jāpilnveido abonētās preses piegādes atbalsta mehānisms.
2024. gada 20. februārī tika apstiprināti Ministru kabineta noteikumi[footnoteRef:14] , kas paredz sekmēt Latvijas mediju digitālo transformāciju un darbības pielāgošanu mūsdienu mediju patēriņa tendencēm digitālajā vidē – modernizēt un digitalizēt vietējos medijus un organizēt mediju darbinieku apmācības. Eiropas Savienības Atveseļošanas un noturības mehānisma plāna (Atveseļošanas fonda plāns) programmas „Mediju nozares uzņēmumu digitālās transformācijas veicināšana” ietvaros plānots atbalsts komerciālo mediju uzņēmumu tehnoloģisko risinājumu attīstībai, piemēram, drukāto mediju digitalizācijai, uzņēmumu ražošanas procesu paātrināšanai, kā arī tādu IT rīku izveidei, kas uzlabo mediju satura pieejamību un datu analīzi par to auditorijas paradumiem. Programmā pieejamais finansējums ir 3,7 miljoni EUR. Savukārt programmas „Mācības mediju nozares speciālistu digitālās kompetences un zināšanu pilnveidošanai” ietvaros tiks finansēta mediju kompetenču centra darbība, lai apmācību kursos attīstītu mediju nozares speciālistu digitālās prasmes un medijpratību, pieejamais finansējums šajā programmā ir 2 miljoni EUR. Abu programmu atbalsta pasākumus plānots īstenot līdz 2026. gada 30. jūnijam. [14:  Ministru kabineta 2024. gada 20. februāra noteikumi Nr. 113 “Eiropas Savienības Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.5.i. investīcijas “Mediju nozares uzņēmumu digitālās transformācijas veicināšana” pasākuma “Mācības mediju nozares speciālistu digitālās kompetences un zināšanu pilnveidošanai” īstenošanas noteikumi”. 
Ministru kabineta 2024. gada 20. februāra noteikumi Nr. 119 “Eiropas Savienības Atveseļošanas un noturības mehānisma plāna 2.2. reformu un investīciju virziena “Uzņēmumu digitālā transformācija un inovācijas” 2.2.1.5.i. investīcijas “Mediju nozares uzņēmumu digitālās transformācijas veicināšana” pasākuma “Mediju nozares uzņēmumu procesu modernizēšana” īstenošanas noteikumi”.] 

Līdzīgi kā citur pasaulē arī Latvijā drukāto mediju ilgtspēja ir apdraudēta dažādu faktoru dēļ. Drukātie mediji Latvijā nevar pastāvēt brīvas konkurences apstākļos bez atbalsta mehānismiem no valsts puses, jo īpaši reģionos, kur pieprasījums pēc drukātās preses ir proporcionāli lielāks, taču drukātās preses piegādes izmaksas ir augstākas. Nozīmīga loma iedzīvotāju informēšanā joprojām ir tradicionālajiem reģionālajiem medijiem, taču tie sastopas ar būtiskiem finansējuma ierobežojumiem, kas negatīvi ietekmē to saturu un attīstību ilgtermiņā. Tādēļ valsts finansējuma piešķiršana tiem būtu uzskatāma par atbalstu informatīvās telpas stiprināšanā
Jau šobrīd mediju politikas īstenošanas ietvaros paredzēti pasākumi drukāto mediju pieejamības palielināšanai. Ar Ministru kabineta 2025. gada 7. oktobra rīkojumu Nr. 657 apstiprināts Mediju politikas pamatnostādņu īstenošanas plāns 2025.–2027. gadam. Plāna 1. rīcības virziens “Stipra Latvijas mediju vide un informatīvā telpa”, paredz 1.2. uzdevumu “Uzlabot komerciālo mediju darbības vidi, pilnveidojot mediju atbalsta mehānismus”. Drukāto mediju atbalstam plānots īstenot 1.2.13. apakšuzdevumu:

	Nr. p. k.
	Pasākums
	Darbības rezultāts
	Rezultatīvais rādītājs
	Atbildīgā institūcija
	Izpildes termiņš

	1.2.13.
	Izstrādāt normatīvos aktus drukāto mediju pieejamības palielināšanai mazumtirdzniecībās vietās.
	Palielināta drukāto mediju pieejamība mazumtirdzniecības vietās.
	Izstrādāti normatīvie akti drukāto mediju izvietošanai mazumtirdzniecībās vietās.
	KM
	2027. gada II pusgads



Iespējamā rīcība:
Vērtēt iespēju rast risinājumu abonētās preses piegādes regularitātes pārskatīšanai un salāgošanai ar vēstuļu korespondences sūtījumu piegādes prasībām, lai samazinātu ar preses piegādi saistītās izmaksas, piemēram:
	- vienādot abonētās preses piegādes kontrollaikus, piemēram, līdz plkst. 18:00 piegādes dienā vai norādot darba dienas laika robežās; 
- mainīt abonētās preses piegādes regularitātes prasības, nodrošinot iespēju salāgot D+3 vēstuļu korespondences piegādi ar abonētās preses piegādi (piemēram, otrdienā, ceturtdienā un piektdienā).
Vērtēt iespēju mainīt pastāvošo valsts atbalsta mehānismu attiecībā uz abonēto preses izdevumu piegādes pakalpojumu apmaksu un šo pakalpojumu iekļaušanas UPP grozā nepieciešamību, un, iespējams regulējumu, uzsvaru liekot uz drukātās preses izdevēju atbalstu, nevis netiešā veidā atbalstot izdevējus starp UPP sniegšanas regulējumu. It īpaši tas būtu svarīgs reģionālo preses izdevumu pastāvēšanas saglabāšanai.

[bookmark: _Toc216781987]3.2.5.  UPP saistībās noteikto prasību nemainīgums

UPP sniedzēju izvēlas konkursa kārtībā, un uzvarētājam nosaka UPP saistības. Izstrādājot konkursa dokumentāciju, Regulators iekļauj tajā arī lēmuma projektu par UPP saistībām un kvalitātes prasībām. Attiecīgi konkursa pretendenti, kas piesakās dalībai konkursā, ir informēti par prasību izpildi, novērtējot savus pieejamos resursus un spējas nodrošināt UPP noteiktā kvalitātē. Regulators ar lēmumu nosaka UPP saistības, kas ir saistošas visā saistību periodā (proti, piecus gadus), un pasta regulējums neparedz iespēju grozīt jebkādus nosacījumus. Vienīgais mainīgais elements ir UPP tarifi. 
UPP sniedzējam ir pienākums, izvērtējot izmaksu samērīgumu un ekonomisko pamatotību, pilnveidot UPP atbilstoši pasta tirgus attīstības tendencēm, kā arī sniegt pastāvīgi un nepārtraukti, izņemot nepārvaramas varas vai ārkārtējās situācijas gadījumus. Līdzšinējā prakse pierāda, ka piecu gadu periodā veidojas būtiskas izmaiņas pakalpojumu apjomā, iedzīvotāju paradumos u.c. Ārējo apstākļu ietekmē sākotnēji noteiktās UPP sniegšanas prasības objektīvi apgrūtina UPP sniedzēja spēju nodrošināt UPP sniegšanu ekonomiski izdevīgākajā veidā (piem., piegādes kvalitātes prasības, pasta pakalpojumu sniegšanas vietu pārklājums u.c.).
Atbilstoši plānotiem grozījumiem Pasta likumā, sagaidāms, ka 2028. gadā tiks rīkots konkurss UPP sniedzēja izvēlei, un nākamais UPP saistību periods būs pieci gadi – no 2029. gada 1. janvāra līdz 2033. gada 31. decembrim. Izstrādājot konkursa dokumentāciju, būtu jāvērtē, kādas varētu noteikt kvalitātes prasības, ņemot vērā iedzīvotāju paradumu maiņu un pieprasījuma pēc pasta pakalpojumiem samazināšanos.



Iespējamā rīcība
Lai varētu elastīgāk pielāgoties mainīgajiem tirgus apstākļiem un sniegtu UPP ekonomiski izdevīgākā veidā, vērtēt iespēju konkursa dokumentos noteikt tikai obligātas minimāli nepieciešamās kvalitātes prasības ar iespēju mainīt tās normatīvajos aktos noteiktā kārtībā.
Vērtēt iespēju definēt izmērāmus kritērijus, izpildoties kuriem (piemēram, ārējie apstākļi, krītoties pakalpojumu apjomam, iedzīvotāju paradumu maiņa u.c.), iespējamas UPP saistībās noteikto prasību izmaiņas un attiecīgi izstrādāt kārtību, kādā Regulators pēc UPP sniedzēja pamatota lūguma ir tiesīgs mainīt piegādes kvalitātes, pakalpojumu sniegšanas u.c. prasības  UPP sniedzējam noteiktajās saistībās konkrētā UPP sniegšanas periodā, vai noteikt kritēriju robežas, kad UPP sniedzējs var pats pilnveidot pakalpojumu sniegšanu, atkāpjoties no atsevišķu prasību izpildes pēc saskaņošanas ar Regulatoru. Lai nodrošinātu tiesisko pamatojumu un izvairītos no iespējamiem tiesvedību riskiem no konkursā par UPP sniedzēja izvēli neuzvarējušu komersantu puses, minēto atkāpju piemērošanai jāparedz atbilstošs deleģējums Pasta likumā. 

[bookmark: _Toc216781988]4. Secinājumi un priekšlikumi turpmākai rīcībai 

[bookmark: _Toc216781989]4.1. Secinājumi

1. Latvijā vērojama tendence samazināties pieprasījumam pēc vēstuļu korespondences sūtījumiem un abonētās preses izdevumu apjomiem. 
2. Ekonomiskā un ģeopolitiskā situācija, digitālo pakalpojumu ieviešana ietekmē iedzīvotāju paradumus, izvēloties sabiedrisko mediju digitālos kanālus, kas rezultējas ar drukāto preses izdevumu abonēšanas un piegādes apjomu samazināšanos.
3. Pasta komersanti, tajā skaitā arī Latvijas Pasts, piedāvā izmantot pakomātus, kā vienu no pasta sūtījumu saņemšanas un nosūtīšanas veidiem, kas pārsvarā tiek izmantots sīkpaku un pasta paku sūtījumu piegādes nodrošināšanai. 
4. Šobrīd spēkā esošais Latvijas regulējums paredz pienākumus no valsts budžeta kompensēt UPP sniedzējam saistību izpildes tīrās izmaksas un daļēji apmaksāt abonēto preses izdevumu piegādes pakalpojumus kā vispārējās tautsaimnieciskās nozīmes pakalpojumus.
5. UPP nodrošināšana ar katru gadu kļūst ekonomiski neizdevīga, jo samazinās pieprasījums pēc pakalpojumiem, pieaug izmaksas UPP saistību nodrošināšanai noteiktā kvalitātē un pieaug kompensējamo tīro izmaksu apmērs, kas rezultējas ar lielu slogu valsts budžetam. Pašreizējā UPP sniedzēja Latvijas Pasta veikto izmaksu optimizācijas pasākumu un neefektīvo izmaksu sadales rezultātā tiek prognozēts, ka par 2025.gadu tīrās izmaksas neveidosies vai vismaz to kompensācijas apmērs būs vairākkārt zemāks nekā iepriekšējos gados. Taču jāņem vērā, ka UPP tīro izmaksu apmēru ietekmē noteikto UPP kvalitātes prasību izpilde un iespējams, ka arī turpmāk veidosies tīrās izmaksas, kas būtu jākompensē. 
6. Pastāv problēmas ar valsts finansējuma piešķiršanu nepieciešamajā apjomā visu maksājumu veikšanai UPP sniedzējam noteiktos termiņos un apmēros. 
7. Dažās ES valstīs jau šobrīd veic atsevišķus grozījumus normatīvajos aktos, samazinot UPP kvalitātes prasības attiecībā uz pasta sūtījumu piegāžu biežumu, ja tas nav pretrunā ar Pasta direktīvā noteikto elastīgumu dalībvalstīm pieņemt sociāli nozīmīgus lēmumus šajā jomā. 
8. 2028. gada pirmajā pusgadā Regulatoram būs jārīko UPP sniedzēja izvēles konkursu laika posmam 2029. - 2033. gadam, un līdz 2027. gada beigām tam ir jāizstrādā konkursa dokumenti.
9. UPU līmenī turpinās reforma produktu integrācijas plāna (IPP) īstenošanā, kas paredz sniegt kvalitatīvus pakalpojumus UPP ietvarā, turpināt modernizēt produktus un pakalpojumus, ņemot vērā lietotāju vajadzības, tirgus tendences un biznesa attīstībai radītās iespējas, ko piedāvā e-komercija. Reformas ietvaros tiek mainīti pasta produktu un pakalpojumu sniegšanas nosacījumi, kas atšķiras no Pasta direktīvā noteiktā.
10. 2026. gada 4. ceturksnī sagaidāms EK izstrādātais priekšlikums par Piegādes aktu.  
	
[bookmark: _Toc216781990]4.2. Priekšlikumi turpmāko pasākumu īstenošanai

Priekšlikumi sadalīti divās grupās, paredzot pasākumu īstenošanu divos posmos. Pirmajā posmā plānots īstenot pasākumus, kas saistīti ar pārejas perioda noteikšanu un UPP saistību pagarināšanu uz diviem gadiem (10. tabula). Otrajā posmā plānots īstenot pasākumus, vērtējot iespējamos risinājumus UPP nodrošināšanai, lai mazinātu ietekmi uz valsts budžetu, un attiecīgi sagatavojot normatīvo vidi pirms nākamā konkursa organizēšanas UPP sniedzēja noteikšanai (11. tabula). Paredzēto pasākumu kopums uzskatāms par vidējā termiņa pasta nozares politikas  plānošanas dokumentu.

10. tabula
[bookmark: _Hlk218681292]Priekšlikumi pasākumiem 1. posmā 

	
	Pasākumi
	Termiņš

	1.
	Likuma “Grozījums Pasta likumā” (Nr.1044/Lp14) pieņemšana 3.lasījumā
	2026. gada janvāris 
(atkarīgi no Saeimas Tautsaimniecības komisijas darba kārtības)

	2.
	UPP saistību pagarināšana no 2027. gada 1. janvāra līdz 2028. gada 31. decembrim:
- konsultācijas par kvalitātes prasību izmaiņām;
- Regulatora lēmuma pieņemšana par UPP saistību pagarināšanu.
	2026. gada II pusgads

	3. 
	Konsultācijas par grozījumu izdarīšanu Noteikumos Nr. 463, palielinot preses izdevēju maksājumus līdz 10% piemērošanai no 2027. gada 1. janvāra
	2026. gada 2. ceturksnis

	4.
	Finanšu ministrija pēc veiktā situācijas izvērtējuma gatavos grozījumus Pievienotās vērtības likumā, attiecinot atbrīvojumu no PVN arī uz abonēto preses izdevumu piegādes pakalpojumiem.
	2026. gada 2. ceturksnis



11. tabula
Priekšlikumi pasākumiem 2. posmā 

	
	Pasākumi
	Termiņš

	1. 
	Satiksmes ministrijai sadarbībā ar iesaistītām institūcijām gatavot konceptuālos priekšlikumus par UPP modeli, kas būtu piemērojams no 2029. gada 1. janvāra:
- starpnozaru līmenī veikt konsultācijas ar iesaistītām pusēm par drukātās preses piegādes pakalpojumiem piemērojamā atbalsta modeļa maiņas iespējām;
- vērtēt UPP grozā esošo pakalpojumu un kvalitātes prasību pārskatīšanas iespējas, lai nodrošinātu līdzsvaru starp UPP noteikto saistību izpildi un tā finansiālo ilgtspēju, mazinot ietekmi uz valsts budžetu;
- vērtēt jautājumu par iespējām valsts atbalstu sniegt tikai noteiktajās valodās izdoto preses izdevumu piegādēm;
- izvērtēt situāciju un izstrādāt priekšlikumus par pakomātu izmantošanu pasta sūtījumu piegādei UPP sniegšanas ietvaros;
- izvērtēt iespēju noteikt prasības par pasta nodaļu skaitu, kas būtu zemākas par pašreiz noteikto pasta pakalpojumu sniegšana vietu skaitu un fizisko pasta nodaļu skaitu, ko nodrošina Latvijas Pasts;
- izvērtēt iespēju pilnveidot nosacījumus nākamā konkursa organizēšanai UPP sniedzēja izvēlei, paredzot elastību Regulatora lēmumu pieņemšanai attiecībā uz UPP saistību noteikšanu un uzraudzību.
	[bookmark: _Hlk218763123]2026. gada 30. decembris

	2.
	Atbilstoši pieņemtajiem konceptuālajiem lēmumiem izstrādāt grozījumus tiesību aktos
	2027. gada I pusgads




Satiksmes ministrs							A.Švinka


Pakule, 67028115
Inese.Pakule@sam.gov.lv

Satijumu skaits pa pusgadiem

Pakomatu skaita sadalfjums 2025.gada 1.pusgada beigas

Eksprespasta sijumu skaits pa pusgadiem

